октябр 28, 2017 19:26 Asia/Tashkent\nМарказий Осиёга доир муҳим янгиликлар шарҳи\n“Марказий Осиё ўтган ҳафта ичида” рукни остидаги туркум эшиттиришнинг янги сонини мен Аҳмаджон Сулаймонов эътиборингизга ҳавола этаман.\nБугунги суҳбатимизда минтақада жойлашган мамлакатларга доир сиёсий, иқтисодий, ижтимоий, маданий ва илмий янгиликлар борасида сўз юритилади. Эшиттиришимизни охиригача бизга ҳамроҳлик қиласиз деган умиддамиз.\nБизни тинглаб боринг!\nҚирғизистон Қозоғистон билан ёрдам кўрсатиш келишувини бекор қилди\nТожикистонда 9 кишидан иборат гуруҳ ИШИД террорчилик гуруҳининг ғояларини тарғиб қилиб келганлиги учун узоқ муддатларга озодликдан марум этилди.\nҚозоғистон президенти қозоқ тили алифбосини лотин ёзувига ўтказиш тўғрисидаги фармонни имзолади\nҚозоғистон бош вазири Қирғизистон билан чегарадаги вазиятга изоҳ берди.\nТуркманистон мустақиллигининг 26 йиллиги нишонланди.\nЭнди эса ушбу мавзуларнинг тафсилотларига ўтамиз.\nҚирғизистон парламентининг янги спикери сайланди. Қирғизистон парламенти (Жўқорғу Кенеш)нинг янги спикерига 40 ёшли Достонбек Жумабеков сайланди. Достонбек Жумабеков бу лавозимда истеъфога чиққан Чинибой Турсунбековнинг ўрнини эгаллади. Достонбек Жумабековнинг спикер лавозимига номзоди парламентдаги кўпчиликни ташкил этувчи учта сиёсий партиянинг коалицияси томонидан илгари сурилди. «Онугуу-Прогресс» парламент фракцияси Исҳақ Масалиевни спикер лавозимига номзод сифатида кўрсатди. Яширин овоз бериш якунлари бўйича Жумабеков Жўқорғу Кенешнинг спикери этиб сайланди. Унинг номзоди учун 88 нафар депутат овоз берган бўлса, Масалиев номзодини 26 депутат қўллаб-қувватлади.\nҚирғизистон ҳукумати Қозоғистон билан Евросиё интеграцияси доирасида ёрдам кўрсатиш ҳақидаги келишувни бекор қилишига тушунтириш берди. Ушбу қарор ҳақидаги ҳужжат ва унга асоснома Жогорку Кенеш сайтида чоп этилди. Ҳужжатда айтилишича, Қирғизистоннинг Божхона иттифоқига қўшилиши йўл харитасига мувофиқ, божхона инфратузилмаларини жойлаштириш ва техник жиҳозлаш бўйича қисқа муддатларда катта ҳажмдаги ишларни амалга ошириш керак. Бундан ташқари, Қирғизистон ветеринария, фитосанитар ва карантин тизимларини халқаро стандартларга мос равишда такомиллаштириши ва тажриба лабораторияларини модернизация қилиши лозим. Қирғизистон иқтисодиёт вазирлигида маълум қилинишича, Қозоғистон билан Евросиё иқтисодий иттифоқи дорисида кўмак кўрсатиш келишуви 2016 йил декабрда имзоланган. Қозоғистон бу келишувга кўра Қирғизистонга 100 млн долларлик техник ёрдам кўрсатмоқчи эди. "2017 йил августда томонлар 41 млн долларлик техник кўмак тадбирлари рўйхатини имзолашган. Кейинчалик ёрдам келишилган сметалар бўйича тақдим қилиниши керак бўлган. Айни вақтгача Қирғизистонга ёрдам кўрсатилмагани учун ушбу қонун лойиҳаси тайёрланган", деб айтилган асосномада. Қонун лойиҳаси бюджет ва молия қўмитаси томондан маъқулланган. Қирғизистон ҳукумати икки давлат вазирлар маҳкамалари ўртасидаги Евросиё иқтисодий интеграцияси шароитларида иқтисодий ҳамкорликни ривожлантириш келишувини, кўмак бериш тартиби ва ундан фойдаланишни назорат қилиш, техник кўмак кўрсатиш ва аввал томонлар имзолаган кўмак кўрсатиш ҳақидаги протоколларга тузатиш киритиш протоколларини бекор қилишга қарор қилди.\nТожикистонда 9 кишидан иборат гуруҳ ИШИД террорчилик гуруҳининг ғояларини тарғиб қилиб келган. Тожикистоннинг Хатлон вилоятида яшовчи тўққиз киши ИШИД террорчилик гуруҳининг ғояларини тарғиб қилганлик учун узоқ муддатларга озодликдан маҳрум этилди. Вилоят суди раисининг ўринбосари Темур Бойзоданинг хабар беришича, суд жараёнида гуруҳнинг ҳар бир аъзоси айби тўлиқ исботлади. Бошқа манбалардан маълум бўлишича, гуруҳ раҳбари Файзиддин Шомардонов 20 йилга озодликдан маҳрум этилди. Саидмурод Баротов 18 йилга, Абубакр Сатторов 15 йилга қамалди. Икки шахс 12 йилга озодликдан маҳрум қилинди, гуруҳнинг бошқа аъзолари ҳам узоқ муддатли жазони олди. Хабар қилинишича, судланган шахслар ИШИД ғояларини тарғиб қилиш билан бир вақтда, ёшларни ушбу террорчилик гуруҳи сафига ёллаш билан шуғулланганлар. Терговда аниқланишича, Файзиддин Шомардонов Сурия ва Ироқдаги ИШИД жангарилари билан доимий алоқада бўлган, дея айтиб ўтган вилоят судидаги манба.\nҚозоғистон президенти Нурсултон Назарбоев қозоқ тили алифбосини лотин ёзувига босқичма-босқич ўтказиш тўғрисидаги фармонга имзо чекди. «Қозоғистон Республикаси ҳукуматига: қозоқ тилининг алифбосини лотин ёзувига ўтказиш бўйича миллий комиссия тузиш; қозоқ тили алифбосини 2025 йилгача лотин ёзувига босқичма-босқич ўтказишни таъминлаш», - дейилади фармон матнида. Қозоқ тили алифбосини кириллчадан лотинчага ўтказишни таъминлаш учун президент лотин тилига асосланган қозоқ тили алифбосини тасдиқлаш ҳақида қарор қабул қилди. Янги алифбо 32 та ҳарфдан иборатдир. 1920-йилларга қадар қозоқ тилида арабча ёзув ишлатилган, кейинчалик лотин ёзувига ўтилган. Ушбу алифбодан 1940 йилгача фойдаланилди, сўнг 42 ҳарфдан иборат бўлган қозоқ кирилл алифбоси қабул қилинди.\nҚозоғистон бош вазири Қирғизистон билан чегарадаги вазиятга изоҳ берди. Қозоғистон бош вазири Боқижон Сагинтаев Евроосиё ҳукуматлараро кенгашининг кенгайтирилган таркибдаги мажлисида Қирғизистон-Қозоғистон ва Россия-Қозоғистон чегараларидаги вазиятга тўхталди. Унинг сўзларига кўра, бугунги кунда чегарада амалга оширилаётган иш «атайин Қирғизистонга қарши қаратилмаган». «Қозоғистоннинг солиқ таркибий қисмидаги йўқотишларни камайтириш ва контрабанда даражасини камайтиришдан бошқа мақсадлари йўқ. Бу иттифоқ бўйича бошқа дўстларимизга ҳам тегишли», - деди у. Унинг сўзларига кўра, Қозоғистон икки давлат ўртасидаги йўл харитаси устида ишламоқда. «43 та банд бўйича тўла тушунишга эгамиз. Келажакда хизматларимиз уларни амалга ошириш устида ишлайди», - деган Сагинтаев. «Қирғизистон Республикаси ва Қозоғистон Республикаси хизматлари ўртасида 2017 йил 5 июнь куни Хитойдан товарлар олиб кириш вақтида нотўғри декларациялашни олдини олиш мақсадида қўшма тадбирлар режаси имзоланди. Бироқ, Қирғизистон томонининг режалаштирилган чора-тадбирларни амалга оширмаганлиги туфайли у етарли даражада эффект бермади», - дейди Боқижон Сагинтаев. Қирғизистон бош вазири Сапар Исоқовнинг таъкидлашича, қирғиз томони алоҳида баёнот беради. «Бизнинг ҳам айтадиган гапимиз бор. Кўп километрлик навбатлар нафақат Қирғизистон, балки Қозоғистон ва учинчи давлатлар фуқароларининг ғазабини келтириб чиқармоқда», - деган у.\n27 октябрь куни Туркманистонда мамлакат мустақиллигининг 26 йиллиги нишонланди. Туркманистон мустақиллигининг 26 йиллигига бағишланган катта байрам тантанаси «Ашхобод» спорт мажмуаси марказий стадионида бўлиб ўтди. Спорт майдони марказида байрам тантанаси иштирокчилари 26 «ХХVI» рақамини тасвирлашди. Ажойиб якунга Туркманистоннинг кўп рангли харитаси айланди, у тадбир иштирокчилари томонидан стадионда тасвирланди. Дастурнинг энг асосий нуқтасига эса қуштдепди маросим рақси намойиши айланди. Эслатиб ўтамиз, 1991 йилнинг 27 октябрида Туркманистон ССР Олий Кенгаши умумхалқ референдуми натижалари асосида «Туркманистон мустақиллиги ва давлат тизими асослари тўғрисида»ги Конституциявий қонунни қабул қилди. Унга кўра, Туркманистон ССР ҳудудида мустақил давлат эълон қилинди.\nМуҳтарам тингловчилар, "Марказий Осиё ўтган ҳафта ичида" рукни остидаги туркум эшиттиришнинг янги сонига ажратилган вақт ўз ниҳоясига етди. Дастурларимиз давом этади. Мен эса сизлар билан хайрлашаман. Яна радио тўлқинларида учрашгунча хайр, меҳрибон ва раҳимли аллоҳ паноҳида қолинг.


Juma, 28 Dekabr 2018\nБОЛАЖОНЛАР УЧУН БАЙРАМ СОВҒАСИ\n“Тошшаҳартрансхизмат” АЖ раҳбарияти янги йил байрам тантаналари нишонланаётган шу кунларда ҳайрли ташаббусга қўл урди. Яъни, пойтахтимиздаги меҳрибонлик ва мурувват уйлари ҳамда мактаб интернати тарбияланувчиларидан қарийб 1 ярим минг нафардан зиёдини пойтахтимизнинг марказий майдонларида бўлиб ўтаётган байрам тадбирларида иштирок этишини таъминлади. Бунинг учун жамият таркибидаги автобус саройлари томонидан болаларга қувонч бағишлаш мақсадида байромона безатилган автобуслар ажратилди. Жамият томонидан болажонлар учун байрам совғалари уюштирилди. Ушбу ташаббус яна давом этади. Бундан ташқари бугундан бошлаб йўналишга чиққан автобус ҳайдовчи ва чиптачилари йўловчиларга кайфият бағишлаш мақсадида қорбобо ва қорқиз либосларида хизмат кўрсатишмоқда. Йўловчиларга ширинликлар улашилмоқда. Байрам кунлари ана шундай байрамона тарзда йўловчиларга хизмат қилиш режалаштирилган\nБайрам кунлари айрим автобус йўналишлари ўзгаради\nЯнги йил байрами тадбирлари муносабати билан, Тошкент шаҳри аҳолиси ва мехмонларига мазмунли ҳордик чикариш, маданий дам олиш шарт-шароитларини яратиш тўғрисида Тошкент шаҳар хокимининг 2018 йил 14декабрдаги 1794-сонли қарорига асосан, «Тошшаҳартрансхизмат» АЖ томонидан 2018 йил 20 декабрдаги 238-сонли буйруғи қабул қилинди ҳамда қуйидаги ишлар амалга оширилди.\n1) 2018 йил 31декабрда Тошкент шахридаги барча автобус йўналишлари иш режимига ўзгартириш киритилиб, иш тугаш вақти 1 соатга узайтирилди.\n2) Барча автобус йўналишларидаги автобуслар янги йил байрамига мос равишда безатилмоқда, ҳайдовчиларни байрам кунлари қорбобо кийимида ишга чиқариш чоралари кўрилмоқда.\n3) Янги йил байрами тадбирлари ўтказилиши мунобати билан Тошкент шахри айрим кўчаларида автотранспорт воситалари харакатини вақтинча чекланганлигини инобатга олиб:\n- Истиқлол кўчасининг ёпилиши муносабати билан, 53А-сонли йўналиш бўйича автобуслар ҳаракати Навоий кўчаси орқали “Навоий – А.Темур” кўчалари чорраҳасигача, чорраҳадан бурилиб олиб, Навоий кўчаси орқали ўз йўналиши бўйлаб ҳаракатини давом эттиради; шунингдек, 33А, 55А, 96А-сонли йўналишларда автобуслар ҳаракати А.Темур кўчаси орқали “Навоий – А.Темур” кўчалари чорраҳасигача, Шахрисабз кўчаси орқали ўз йўналишлари бўйлаб ҳаракатини давом эттиради;\nDushanba, 24 Dekabr 2018\n“ТОШШАҲАРТРАНСХИЗМАТ”АЖ ТУРКИЯ БИЛАН ҲАМКОРЛИК ҚИЛАДИ\nТошкент шаҳрида транспорт тизимини такомиллаштириш ҳамда хизмат сифатини яхшилаш бўйича ишлаб чиқилаётган концепцияни тайёрлашда Туркиянинг соҳага оид йирик компания ва лойиҳа институтлари билан ҳамкорлик килинади.\nИлгари хабар берганимиздек бу борада “Тошшаҳартрансхизмат” АЖ раҳбарияти кўплаб мамлакатларнинг транспорт тизимига оид янгилик ва қўлга киритилган муваффақиятларни, пойтахт шароитига мос таклиф ва лойиҳаларни ўрганди. Германия, Россия, Туркия, Украина, Белоруссия, Хитой, Корея, Япония, Ҳиндистон ва бошқа қатор давлатларнинг транспорт соҳаси вакиллари бу борада ҳамкорлик қилиш истагини билдирди.\nУшбу давлатлар орасида Туркия республикасининг жамоат транспортидаги шароит, йўловчилар учун яратилган қулайликлар пойтахт транспорт тизими талабларига мослиги сабаб концепцияни ишлаб чиқишда ушбу мамлакат мутахассислари билан ҳамкорлик қилишга қарор қилинди.\nPayshanba, 19 Dekabr 2018\nЎЗ ИШИГА ЛОҚАЙДЛИК ВА СОВУҚҚОНЛИК ЁНҒИНГА САБАБ БЎЛДИ\nЖорий йилнинг 15 декабрь куни “Тошшаҳартрансхизмат” АЖга қарашли “Тошавтотаъмирхизмат” УКнинг “8-автобус саройи”даги ишлаб чиқариш кузов таъмирлаш бўлимида ёнғин чиқди. Ушбу кўнгилсиз ҳодиса чилангарнинг хавфсизлик техникасига амал қилмаслиги оқибатида содир бўлди.\nМаълум бўлишича, “Мерседес-Бенц Туризмо” русумли автобуснинг ёқилғи бакида носозлик юзага келган. Уни таъмирлашни эса “Тошавтотаъмирхизмат” УКнинг 8-автокорхонадаги устахонаси чилангари Р.Гумиров ҳайдовчи билан ўзаро келишиб, ўзбошимчалик билан амалга оширмоқчи бўлган. Бунда у ўзининг кўп йиллик тажрибасига ишониб, ўзига ортиқ баҳо берган. Автобус таъмирланадиган кунда чилангарнинг дам олиш куни бўлган, шунга қарамай у ишга чиққан. Атрофдагиларнинг огоҳлантириши ва қайтариқларига қарамай ўз билганидан қолмаган. Кўп йиллик тажрибага эгалигини, бундай ишлар унга чўт эмаслигини рўкач қилиб, таъмирлашга киришган.\nХафвсизлик техникаси талабларига кўра, бундай вазиятда ёқилғи тўкиб олиниб, бакнинг ўзи автобусдан ажратилган ҳолда ёқилғидан батамом тозалаб олиниб, ичига сув тўлдирилган ҳолда таъмирланиши лозим. Рамиль Гумеров эса бакни ёқилғидан чала-ярим бўшатиб пайвандлаш усукунасини ишга солган. Бакда қолган қолдиқ ҳамда ёқилғидан ажраб чиқиб тўпланиб қолган газ пайвандлаш олови таъсирида катта аланганинг юзага келишига сабаб бўлган.\nЁнғин натижасида устахонанинг 50 кв. метр майдоннинг ички ва томига ҳамда таъмирланаётган “Мерседес-Бенц Туризмо” ва бир муддат аввал йўл транспорт ходисаси туфайли шикастланиб, таъмирлашга олиб келинган “3-автобус саройи”га қарашли “Ман” русумли автобусларнинг салон ва кузов қисмларига жиддий зарар етган.\nТезкор саъй-ҳаракатлар натижасида устахонанинг қолган қисми ҳамда таъмирлаш майдонида бўлган “Исузу” ҳамда “Дамас” автомобиллари ёнғиндан сақлаб қолинган.\nАйни вақтда мазкур ҳолат юзасидан “Тошшаҳартрансхизмат” АЖнинг масъул ходимларидан иборат махсус ишчи гуруҳ тузилган. Ҳозирда текширув ишлари давом этмоқда. Ёнғин сабаблари ҳамда келтирилган моддий зарар тўлиқ ўрганилмоқда.\nКелгусида бундай ҳолатларга йўл қўймаслик мақсадида жамиятнинг махсус буйруғи қабул қилинди. Унга кўра, тузилган махсус комиссия автосарой ва бошқа таъмирлаш корхоналаридаги ёнғинга қарши ишлатилувчи ускуналар ва жиҳозларнинг аҳволини ўрганади ва камчиликларни бартараф этиб, айбдорларга нисбатан чоралар кўради.\nШунингдек, мазкур буйруқда ишчи-ходимларнинг масъулиятини ошириш, техник хавфсизлик қоидаларига қатъий риоя этилиши бўйича талаблар ҳам белгилаб берилган.\n01.12.2018й. санасидан "ТОШТРАНСДИСПЕТЧЕРХИЗМАТ" УК "GPS" тизими профилактик ишлар олиб борилаётгани муносабати билан вақтинча иш фаолиятида бўлмайди!\nНоқулайлик учун узур сўраймиз !\nShanba, 01 Dekabr 2018\nЭНДИ «КЕЛЕС» ва «БИНОКОР»га АВТОБУСЛАР ҚАТНАЙДИ\n"Тошшаҳартрансхизмат" АЖ раҳбарияти жамият фаолиятини ривожлантириш, кўрсатилаётган транспорт хизмати суръати ва сифатини яхшилаш, йўловчилар учун қўшимча қулайликлар яратишда аҳолининг талаб ва таклифлари ҳамда мурожаатларини инобатга олади. Айниқса, янги йўналишлар очиш, қатновлар сонини кўпайтиришда жамоатчилик фикрига таянилади.\nJuma, 16 Noyabr 2018\nҲАЙДОВЧИ ҲУШЁР БЎЛМАСА ЖАБРИНИ ЙЎЛОВЧИ КЎРАДИ\nКундан кунга транспорт воситалари сони ортиб бораётгани йўлларда автомобилларнинг ҳаракатланиш хавфсизлигига ўз таъсирини кўрсатмоқда. Натижада бир кунда ўнлаб, ҳатто юзлаб автотранспорт ҳодисалари юз бермоқда.\nКОНЦЕПЦИЯ МУКАММАЛ БЎЛИШИ УЧУН ТАЖРИБАЛАР ЎРГАНИЛМОҚДА\nИлгари хабар берганимиздек Тошкент шаҳар ҳокимлиги билан ҳамкорликда “Тошшаҳартрансхизмат”АЖ томонидан пойтахт жамоат транспортини ривожлантириш бўйича 2030 йилгача мўлжалланган концепция тайёрланмоқда. Бунинг учун хорижнинг соҳага оид лойиҳа институтлари билан музокаралар ўтказилмоқда. Мазкур хужжат ҳар тарафлама мукаммал бўлиши учун тажрибали мутахассислар билан учрашувлар ташкил этилиб, уларнинг бу борадаги таклифлари ўрганилмоқда.\nJuma, 09 Noyabr 2018\nXozir saytda 1991 mehmon


Юришингизга қараб саломатлигингизга ташхис қўямиз!\nСаломатлик / Энг-энг / Кирманг / Биласизми? A A A\nИнсоннинг юриши, хатти-ҳаракатидаги нуқсонни энг қиммат ва чиройли кўйлак ҳам яшира олмайди. Ундаги ўзгаришлар мавжуд касалликларга, бузилишларга ишора қилиши мумкин.\nЮриш – биокимёвий жараён бўлиб, унда мушак, бўғим ва суяклардан тортиб асаб тизимигача иштирок этади. Бу яхлит тизимда қандайдир бир бузилиш бўлса ҳам юриш ҳолатига таъсир кўрсатади.\n“Ўрдак” юриш. Бу ҳолатда инсон бор оғирлигини бир оёқдан иккинчисига ташлаб-ташлаб юради. Бундай юриш одатда, тос-сон соҳасидаги синиш-чиқишларда кузатилади. “Ўрдак” юришда одам оғриқли соҳани эҳтиётлайди ва иложи борича соғлом оёғи билан юришга ҳаракат қилади.\n“Циркул” юриш. Одам юраётган вақтида тиззаларини букмайди. Тизза бўғимларидаги оғриқ сабаб у секин-аста юришга одатланиб қолади. Артроз ёки тизза суякларининг қийшайиши одатда оёқларнинг циркулнинг икки “оёқчаларига” ўхшаб тикка бўлиб қотиб қолишига сабаб бўлади.\nМайда-майда қадамлар. Бундай юришни тасвирлаш учун баланд пошнали пойабзал кийган аёлларни кўз олдига келтириш кифоя. Аммо баъзида майда қадамларга пошнали оёқ кийимнинг ҳеч қандай алоқаси йўқ: оёқ бармоқлари суякларининг қийшайиши одатда бунга асосий “айбдор” ҳисобланади. Шунингдек, мигрен каби кучли бош оғриғи, остеохондроздан азият чекаётганлар одатда майда қадам ташлаб юришади.\nБукчайиб юриш. Оёқларни ярим букканча, олдга эгилиб юриш кўпинча Паркинсон (ҳаракатлантирувчи асаб ҳужайралари, нейронларнинг ҳалок бўлиши билан ривожланади) касаллигидан дарак беради.\nАсабий қадамлар. Баъзида асаби чатоқ инсонларни унинг юришига қараб ҳам билиб олса бўлади. Невроздан азият чекувчи инсонлар одатда шу йўсинда юради. Қўлларни кам ҳаракатлантириб, тўхтаб-тўхтаб юриш жиддий руҳий касалликларга ишора қилиши мумкин.\nҚоронғуда юра олмаслик. Ёруғлик кам жойда ҳаркатланишга қийналиш таянч-ҳаракат тизимидаги бузилишларга, чайқалганча юриш эса мия фаолиятидаги издан чиқишларга ишора қилади.\nБеқарор юриш. Оёқларда қон айланишнинг бузилиши, варикоз, қандли диабет ва атеросклерозда инсон беқарор қадам ташлайди.\nТитроқ қадамлар. Ишончсиз, титраганча қадам ташлаш бош мия фаолиятидаги бузилишларга ишора қилади. Ёши катта инсонлардаги бўғим касалликларида ҳам титроқ қадамлар кўзга ташланади.\nКиритилди: 15:46 03.11.2019. Ўқилди: 2687 марта. Фикрлар сони: 0 та.


Ўзбекистон: Шлюзлар, HTML ва TCP/IP. Олийгоҳ муаллимларини яна аттестация қилишдан мақсад нима? - Фарғона.Ру ахборот агентлиги\n09:30 msk, 21 Сентябрь 2020\n08.04.2017 03:27 msk\n2017 йилнинг 10 апрелидан 6 майигача Ўзбекистонда олий ўқув юртларининг профессор-муаллимлари махсус аттестациядан ўтказилади. Давлат тест марказидан келадиган махсус комиссиялар педагогларнинг чет тилини ва ахборот-коммуникация технологияларини қанчалик билишини текширади.\nТекширувдан 24 мингта ўқитувчи ўтиши керак бўлади, бундай синов биринчи марта амалга оширилмоқда. Ҳукуматнинг режасига кўра, олий ўқув юртларининг ҳаққоний рейтингини тузиш учун педагогларни текшириш зарур.\nҚайси олий ўқув юрти яхшироқ?\nОлий ўқув юртларига рейтинг бериш тизими Ўзбекистонда 2012 йилнинг декабрида татбиқ қилинган. Ўша пайтдаги бош вазир, ҳозирги мамлакат президенти Шавкат Мирзиёевнинг қарорини Lex.uz порталида ўқиш мумкин. Ўшанда, 2013 йилдаёқ Ўзбекистондаги олийгоҳларнинг биринчи ва ҳозирча ягона рейтинги тузилган эди.\nЭслатиб ўтамизки, бутун дунёда ўнлаб халқаро рейтинг турлари мавжуд, шулардан 5-6 тасигина халқаро даражада тан олинган. Барча рейтингларда олийгоҳлар турли кўрсаткичлар бўйича баҳоланади. Масалан, Россиядаги рейтинглар орасида “сифатли таълим олиш шароитлари бўйича энг яхши олийгоҳлар”, “битирувчиларга иш берувчиларнинг талаб даражасига кўра”, “илмий-тадқиқот фаолиятининг даражаси бўйича”, бир йил давомидаги нашрлар сони бўйича рейтинг, хорижий талабалар сони бўйича рейтинглар, бундан ташқари, кучишлатар органлар, тиббиёт ва бошқа ихтисослашган олийгоҳларнинг рейтинглари мавжуд.\nУниверситетлар бўйича сайёрамиздаги энг обрўли рейтинглардан бири бўлиб QS World University Ranking ҳисобланади. Афсуски, ўтган йили дунёдаги 900 дан ортиқ олийгоҳлар рўйхатига Ўзбекистондаги бирорта ҳам олийгоҳ киритилмади. Илгари ҳам умуман киритилмаган.\n2014 йилда иккитаси – Мирзо Улуғбек номидаги Ўзбекистон Миллий университети ва Самарқанд қишлоқ хўжалиги институти МДҲ олийгоҳлари рейтингига кирди, аммо унчалик баланд бўлмаган D тоифасини олди.\nЎқитувчилар нимани билиши керак?\nБир неча кундан сўнг педагогларга бериладиган, ахборот технологиялари бўйича икки турдаги тест таҳририятимизга келиб тушди. Бунинг учун Тошкентдаги университетлардан бирининг ходимларига миннатдорчилик билдирамиз. Ҳар бир тестда 50 тадан 70 тагача савол бор, кўпчилигини ўқисангиз таажжубга тушасиз: улар шунчалик қийинки, фақатгина мутахассиснинг тиши ўтиши мумкин холос.\nБу саволларга Ўзбекистондаги олийгоҳларнинг барча 24 минг ўқитувчиси жавоб беришга мажбур бўлади. Бунда уларнинг мутахассислигига қараб ўтирилмайди, ҳамма бир хил тест топширади. Барча йўналишдаги ўқитувчилар тест топширади – мусиқашунослар ҳам, тилшунослар ҳам, психологлар ҳам, агрономлар ҳам, инженерлар ҳам, дипломатлар ҳам топширади. Компьютер билан фақат котиба ёрдамида ишлай оладиган кекса профессорлар ҳам, янги замонда ўсган ва техникани яхши тушунадиган ёш доцентлар ҳам кўз ёшини тўкадиган бўлди.\nТестларда қандай вазифалар берилган? Ҳар хил ва осон бўлмаган вазифалар. Масалан, электрон почта орқали нима жўнатиш мумкинлиги ҳақидаги савол унчалик ўйлантириб қўймаса керак, “браузер” нималиги ҳақидаги савол ҳам шундай. Аммо олийгоҳнинг оддий ўқитувчилари – улар компьютерчи ёки веб-дастурчи эмас – қуйидаги HTML-элементлардан қайси бири ҳужжатнинг сарлавҳаси эканлиги ҳақидаги саволга жавобни биладими? “Шлюз” нима, “TCP/IP” нима, маҳаллий тармоқда файллар қай тезликда узатилади?\nТестлардан бир парча\n“Веб-сайт” нималиги ҳақидаги саволда шубҳа туғилмаса керак. Аммо жавоб вариантларига қаранг: А) Интернетдаги манзил; B) веб-саҳифалар тўплами; C) веб-саҳифадаги матн; D) тўғри жавоб йўқ. Википедияда ёзилишича, веб-сайт - бу “ўзаро мантиқий боғланган веб-саҳифалар мажмуи; сервернинг контенти жойлашган жой. Одатда Интернетдаги сайт ўзаро боғлиқ ахборотлар массиви бўлиб, уникал манзилга эга ва фойдаланувчи томонидан яхлит битта нарса деб қабул қилинади”. Қайси вариантни танлаган бўлардингиз, азиз муштарийлар?\nКонсерваторияда бастакорликдан дарс берадиган ўқитувчи html-разметкадаги “justify” атрибути нимани англатишини билиши керакми (қолаверса, матнда хато бор: P ALIGN>=JUSTIFI>)? Флешка ва CD дисклардан фойдаланувчи замонавий одам “5,25”, “2,8”, “3,5” ўлчамли дискларнинг фарқини қаердан билсин?!.\nШуниси равшанки, халқаро рейтинглар бутунлай бошқа мезонларга кўра тузилади. Мана бундай тест натижалари эса фақат “ички фойдаланиш” учун керак бўлиши мумкин, холос. Бундай тестлар билан қандай натижага эришишмоқчи? Ўқитувчиларнинг жавоблари олийгоҳнинг рейтингига қандай таъсир ўтказади? Педагог html-кодларни тушунмаса, шунинг асосида уни (ва бутун олийгоҳни) “қолоқ” деб ҳисоблаш мумкинми?..\nБугунча шуниси аниқки, профессор-ўқитувчилар таркибига ҳам, Тест марказидаги жанобларга ҳам осон бўлмайди. Биринчисига тестни топшириш осон бўлмайди, иккинчисига уларнинг натижаларига қараб, педагогларнинг квалификациясига баҳо бериш осон бўлмайди.\nШуниси озгина кўнгилга таскин берадики, синовдан олдин тестнинг барча вариантлари ўқитувчилар орасида бемалол ва очиқ-ойдин тарқатилмоқда. Шу орқали уларга бундай мураккаб имтиҳонни топширишдан олдин тайёрланиш имконияти берилмоқда.\nТаҳририятдан: Ўзбекистонда ҳар йили мактаб ва лицей ўқитувчиларининг аттестацияси қандай ўтказилиши ҳақида тез орада сўзлаб берамиз.


У.Қ.Қурбонов номидаги Республика болалар рухий-асаб касалхонаси Ўзбекистон Давлати Соғлиқни сақлаш вазирлиги тизимидаги болалар церебрал фалажи ва асаб системаси перинатал патологияси билан оғриган беморларга малакали ташхисловчи-даволовчи, жаррохлик ва тикловчи тиббий ёрдам кўрсатувчи ягона мутахассислашган муассаса ҳисобланади.\nШифохонада 35та шифокор ишлайди, улардан тиббиёт фанлари номзоди – 3та, олий тоифали шифокор – 17та; тарбиячи- 13та, логопед- 7та, ўқитувчи- 3та, психолог – 4 та.\nҲар йили поликлиникага 20 мигдан ортиқ болалар церебрал фалажи ва асаб тизими перинатал патологияси билан оғриган беморлар мурожаат қилишади, шифохонада 2500дан ортиқ беморлар даволанадилар.Даволаниш самарадорлиги 2018 йилда 93% ни ташкил этди.\nШифохонада 2 ёшдан 18 ёшгача бўлган болалар даволанади. Шифохонада даволаниш муддати 1 ойдан 3 ойгача. Қайта даволаниш чақирув орқали амалга оширилади.\n“Она ва бола” бўлимида 2 ёшдан 5 ёшгача бўлган болалар оналари билан навбат асосида ётқизилади. Бунда уйда давом эттириш мақсадида боланинг онасига реабилитация усуллари ўргатилади. “Она ва бола” бўлимида даволаниш 21 кунни ташкил этади.\n3 ёшгача бўлган беморлар шифохона поликлиникасида амбулатор даво олиш имкониятига эга. Даволаш муддати 10-21 кун.\nМактабда ўқийдиган болалар даволаниш жараёнида шифохонадаги мактабда ўқишини давом эттиради. Ўқитиш ўзбек ва рус тилларида, умумий ва ёрдамчи дастурлар асосида олиб борилади.\nЎзбекистон фуқароларининг шифохонада даволаниши бепул.


Мақолалар мазкур саъна бўйича сараланган: Пятница, 24 Ноябрь 2017\nСуббота, 25 Ноябрь 2017 00:00\nЎзбекистон Президенти Миср Президентига ҳамдардлик билдирди\nПрезидент матбуот хизматининг хабарига кўра, Шавкат Мирзиёев Абдул-Фаттоҳ Ас-Сисига ҳамдардлик билдирди.\nҲаммамиз бирдек жавобгармиз\nПрезидентимизнинг жорий йил 12 июлда Олий Мажлис палаталари, сиёсий партиялар ҳамда Ўзбекистон экологик ҳаракати вакиллари билан ўтказган видеоселектор йиғилишидаги маърузасида сиёсий партияларнинг ёшлар ўртасида олиб бораётган ишлари таҳлил этилиб, уларнинг уюшмаган ёшлар манфаатларини ҳимоя қилиш бўйича аниқ амалий манзилли дастур асосида иш олиб бориши ҳаётий зарурат экани таъкидланган эди.\nКонституциявий қонунийликни таъминлаш юртимизнинг барқарор ривожланиши кафолатидир\nМамлакатимизда Асосий Қонунимиз қабул қилинганининг 25 йиллигини нишонлашга қизғин ҳозирлик кўрилмоқда. Ана шу шонли сана муносабати билан “Демократик ҳуқуқий давлат қуришда Конституциянинг роли ва аҳамияти” мавзуида халқаро анжуман ўтказиш режалаштирилаётир.\nҚардошлик ва дўстлик байрами\nПойтахтимизда Ўзбекистон Республикаси билан Қозоғистон Республикаси ўртасида дипломатик муносабатлар ўрнатилганининг 25 йиллигига бағишланган тантанали тадбир бўлиб ўтди.\nЎзбекистон — Корея Президентининг Евросиё мамлакатларига нисбатан ташқи сиёсатининг марказида\nДавлатимиз раҳбари Шавкат Мирзиёевнинг Корея Республикасига давлат ташрифи ушбу мамлакат оммавий ахборот воситаларининг бош мавзуига айланди.\nКорхонага ким қанча фойда келтирди?\n— “Шофиркон экваториал текс” корхонасида амалиёт ўтаётиб, либосларни бичишда “AutoCAD” дастурига таянилаётгани эътиборимизни тортди, — дейди Бухоро муҳандислик-технология институти талабаси Беҳруз Ғайбуллаев. — Бу усулда чўнтак, тугма сингари деталлар кийим-кечакка қўл билан жойлаштирилади, аммо матодан кўп чиқит чиқади.\nСамарқанд автомобиль заводида ўттиз мингинчи автомобиль ишлаб чиқарилди\nМазкур йирик саноат корхонаси 2006 йилдан буён Япониянинг “Isuzu Motors” компанияси ва “Itochu” корпорацияси билан ҳамкорликда фаолият юритмоқда. Дастлаб бу ерда икки турдаги автобус ҳамда уч турдаги юк автомобиллари ишлаб чиқарилган бўлса, айни пайтга келиб, замонавий автобуслар тури 5 тага, юк ва махсус автомобиллар тури эса 7 тага етди.\nТадбиркор ортиқча ташвиш чекмайди\nЖорий йил деҳқону миришкорлар учун омадли бўлди. Етиштирилган ҳосилнинг чўғи баланд, бозори чаққон. Хоҳласа ички, хоҳласа ташқи савдони амалга ошириши мумкин. Биргина Сурхондарё вилоятининг ўзида йил бошидан буён 60 минг тонна қишлоқ хўжалиги маҳсулотлари экспорт қилинди. Йил охиригача бу кўрсаткич яна бир неча минг тоннага кўпаяди. Муҳими, энди тадбиркорлар маҳсулотлар экспортига оид қонунчиликдан яхши хабардор. Бунда божхона органлари томонидан ўтказилаётган тарғибот тадбирларининг аҳамияти катта.\nМеҳр қўрғонининг файзу баракаси\nПрезидентимиз жорий йил 15 ноябрь куни мамлакатимизда ҳуқуқбузарликлар профилактикаси ва жиноятчиликка қарши курашиш борасида белгиланган вазифалар ижроси, бу борада мавжуд муаммолар ҳамда уларни ҳал этиш масалаларига бағишланган видеоселектор йиғилишида оилавий турмуш муносабатлари сабаб келиб чиқаётган жиноятларни ўрганиб, ўз вақтида бартараф қилиниши зарурлигига алоҳида эътибор қаратди.


«Раҳмат, президент Путин». Англияликлар Россиянинг Сурияда юритаётган сиёсатини қўллаб-қувватламоқдами?\n«Раҳмат, президент Путин». Англияликлар Россиянинг Сурияда...\n29.04.2018 21:28 0 2130\nРоссиянинг Англиядаги элчихонаси англияликлар Россиянинг Сурияда юритаётган сиёсатидан мамнунлиги ҳақидаги мактубини «Twitter»да эълон қилди. Бу ҳақда «РИА Новости» хабар бермоқда.\n«Айрим Ғарб давлатларининг ҳукумат раҳбарлари тарихни ва бугунги кунни унутиб қўйиб, Россияни танқид қилишмоқда. Россия бугун терроризмга қарши самарали кураш олиб бораяпти. Англияда сизнинг дўстларингиз кўп, улар сизни қўллаб-қувватлайди. Президент Путин ва Россия халқига раҳмат», – дея ёзилган маҳаллий аҳоли элчихонага юборган хатда.\nАнглияликлар Россия ва Сурия президентлари бошқа давлатлар раҳбарларининг қўллаб-қувватлаши туфайли Сурия ҳудудида тинчлик ўрнатишидан умид қилишмоқда. Мисол учун, англиялик бир киши мактубида Путин ва Асадга ЖАР президентининг ёрдамига таянишни маслаҳат берган.\nАввалроқ россиялик дипломатлар британияликлар ўз ҳукуматининг «Скрипал иши» юзасидан қилган ҳаракатлари бўйича узр сўраб ёзган мактубини эълон қилган эди.\nҒарб давлатлари Россиянинг Суриядаги ҳарбий операцияларини қораламоқда. Ваҳоланки, расмий Москванинг таъкидлашича, Россия Сурияга президент Башар Асаднинг илтимосига кўра кирган. Ғарб каолицияси Россиянинг ҳарбий операция бошлаши БМТ резолюциясига зид эканини айтмоқда.\nРоссия Сурия Англия мактуб


COVID-19: Германия чеклов чораларини кучайтиради, АҚШда аҳолини эмлаш жараёни бошланмоқда\nГерманияда шоколаддан қуйилган ниқобли Санта Клаус ҳайкалчалари, Франкфурт, 2020 йил 23 ноябри.\nКоронавирус инфекцияси иккинчи тўлқинига қарши кураш қабатида Германия карантин чораларини кучайтирмоқда.\nКанцлер Ангела Меркель 13 декабрь куни Германия ерлари ҳукуматлари федерал расмийлар билан янги йил байрамлари тугагунига қадар аксарият дўконларни ёпиш дохил қатор чеклов чораларини мувофиқлаштирганларини билдирди. Унга мувофиқ, 16 декабрдан 10 январга қадар мактаблар ёпилади. Фақат чакана савдо билан шуғулланувчи супермаркет ва дорихона каби муассасаларгина ўз ишини давом эттиради. Бундан ташқари, банклар ҳам фаолиятини тўхтатмайди.\nМеркелга кўра, бу борада тезкор чоралар кўрилиши зарур. Германия олти ҳафтадан буён қисман изоляция шароитида яшамоқда, мамлакатда барлар ва ресторанлар ёпилган. Бироқ Германияда, Европанинг бошқа мамлакатларида бўлгани каби, коронавирус юқтириб олганлар ва бу хасталик туфайли вафот этганлар сони бетўхтов ўсиб бормоқда.\nБу орада АҚШ расмийлари мамлакатда ўн миллионлаб америкаликларни эмлаш бўйича бир неча ойга мўлжалланган кенг кўламли логистик амалиёт доирасида аҳолини коронавирусга қарши эмловдан ўтказишни бошланганини билдирдилар.\nOperation Warp Speed ҳукумат ширкатининг юқори лавозимли амалдори Густав Перна 12 декабрь куни Pfizer-BioNTech вакциналарини бевосита ишлаб чиқариш объектларига тақсимлаш бошлаб юборилганини билдирган. Логистика ширкатлари 13 декабрдан вакциналарни тақсимлаш марказларига етказишга киришган. Бу марказлардан препаратлар касалхоналар ва тиббиёт марказларига йўлланиши кутилмоқда.


Ўзбекистон мусулмонлари АҚШ Давлат департаменти ҳисоботидан норози\nЎзбекистон мусулмонлари АҚШ ташқи ишлар муассаси томонидан республиканинг “алоҳида безовталик уйғотаётган мамлакатлар” қаторига қўшилишидан норози бўлди. 15.01.2018, Sputnik Ўзбекистон\n15:58 15.01.2018 (янгиланди: 16:08 15.01.2018)\nЎзбекистон мусулмонлари АҚШ ташқи ишлар муассаси томонидан республиканинг “алоҳида безовталик уйғотаётган мамлакатлар” қаторига қўшилишидан норози бўлди.\nТОШКЕНТ, 15 янв — Sputnik. Мусулмонлар идораси Вашингтон томонидан Ўзбекистонни фуқаролар диний эркинлиги бузилиши туфайли “алоҳида безовталик уйғотаётган” мамлакатлар қаторига қўшилишидан норози, бўлди деб хабар қилмоқда Sputnik мухбири.\n“Мусумонлан Ўзбекистоннинг АҚШ Давлат департаменти томонидан тузилган “Фуқаролар диний эркинлиги доимий равишда қўпол бузилаётган мамлакатлар” рўйхатига киритилишидан ҳақли равишда норози. Биз, Ўзбекистоннинг ушбу рўйхатга киритилишини хато деб ҳисоблаймиз”, — дейилган Мусулмонлар идораси хабарида.\nИдора хабарига кўра, ўтган йили диний соҳада жиддий ўзгаришлар юз берди ва тўпланиб қолган муаммоларни ҳал қилиш учун катта ишлар амалга оширилди. Хусусан, мамлакатда имом ал-Бухорий ва имом ат-Термизий номли Ислом цивилизацияси маркази ва халқаро изланишлар марказлари ташкил қилинди. Вилоятларда ҳадис, фикх, ақида ва тасаввуфни ўргатувчи мактаблар очилди.\n31 Март 2017, 18:01\nОлий дининй ўқув марказларининг умумий сони 11тага етди. Бухорода Олий мадраса ташкил қилинди, Тошкент Ислом институтида уч йиллик махсус сиртқи бўлим очилди, ўқув юртларига қабул қилиш квоталари 150%га оширилди. Бутун республика бўйлаб 15 янги масжид қурилди, 55та масжид қайта таъмирланди.\nУндан ташқари Ҳаж сафари учун белгиланган квоталар миқдори ҳам 5200 кишидан 7200 кишигача оширилди. Умра сафари квотаси эса 6000 кишидан 10000 кишигача оширилди. Бугунги кунга қадар 120 минг Ўзбекистонликлар Ҳажга бориб келишди, 92 мингдан ортиқ киши эса – Умра зиёратига.\n“Республикадаги турли дин вакиллари диний эркинлик соҳосида ижобий ўзгаришларни қайд этишмоқда. Ушбу муҳим ўзгаришларни ҳисобга олган ҳолда, Ўзбекистонни “алоҳида безовталик уйғотаётган мамлакатлар” рўйхатига киритиш – ўтмиш нигоҳларига асосланган”, — дейишди Мусулмонлар идорасида.


2021 йилда 11 та янги ГЭС қурилади - UzNews.uz\n23 февраля, 10:17 219 0\n2021 йилда 11 та янги ГЭС қурилади\nҚайд этилишича, жорий йилда гидроэнергетика соҳасида қиймати $1,4 миллиардлик 16 та лойиҳа режалаштирилган.\n2021 йилда 11 та янги гидроэлектр станцияси қурилиб, 587 мегаватт электр қуввати яратилади.\nБу ҳақда кеча, 22 февраль куни президент Шавкат Мирзиёевнинг Навоий вилоятида ҳамда гидроэнергетика тармоғида амалга ошириладиган инвестиция лойиҳалари тақдимоти билан танишувида маълум қилинган.\nҚайд этилишича, жорий йилда умумий қиймати 1 млрд 420 миллион доллар бўлган 16 та лойиҳа режалаштирилган бўлиб, у ўз ичига 11 та янги гидроэлектр станция қурилиши ҳамда 5 та мавжуд станциялар модернизация қилиниб, ишлаб чиқариш имконияти кенгайтирилишини олади.\nДавлат раҳбари лойиҳаларни сифатли, илмий ёндашган ҳолда амалга ошириш, замонавий технологияларни жалб этиб, қўшимча қиймат яратиш, рақобатбардош маҳсулотлар ишлаб чиқариб, экспортга йўналтириш юзасидан кўрсатмалар берди.\nМаълумот учун, Ўзбекистон президентининг 2017 йил 2 майдаги қарори билан 2017-2021 йилларда гидроэнергетикани янада ривожлантириш чора-тадбирлари дастури маъқулланган эди. Бу дастурга жами 3 млрд 400 млн долларлик 65 лойиҳа киритилган бўлиб, шундан 34 таси янги қувватлар ташкил этиш, 31 таси мавжудларини модернизация қилишга қаратилган. Бугунги кунда 1 минг 100 мегаваттлик 12 та лойиҳа ишга туширилган. 950 мегаваттлик яна 20 та лойиҳа якуний босқичда амалга оширилмоқда.\n5 марта, 08:43 607 0\n5 марта, 20:11 491 0\n5 марта, 15:35 291 0\n4 марта, 16:08 286 0\n6 марта, 12:39 274 0\n4 марта, 13:11 244 0\n05 Марта, Пятница 491 0\n05 Марта, Пятница 187 0\n05 Марта, Пятница 291 0\n03 Марта, Среда 1920 0\n05 Февраля, Пятница 1039 0


Видео: Тошкентдаги "Носирхон" масжидини хусусийлаштирмоқчи бўлган шоввоз ака-укалар қўлга олинди / Ўзбекистон янгиликлари, энг сўнгги хабарлар\nЖАМИЯТ 0 Шархлар 2649 кўрилди\nВидео: Тошкентдаги "Носирхон" масжидини хусусийлаштирмоқчи бўлган шоввоз ака-укалар қўлга олинди\nТошкентда масжидни хусусийлаштирмоқчи бўлган криминал авторитет Носиров Шуҳрат ва унинг укаси Носиров Шавкат Ўзбекистон ДХХ ва ИИВ ходимларидан иборат махсус гуруҳ томонидан қўлга олинган. Бу ҳақда “Ўзбекистон 24” телеканали орқали махсус кўрсатув намойиш этилди.\nМаълум бўлишича, Тошкент шаҳрининг Чилонзор туманида яшовчи ака-ука зўравонлар Шавкат ва Шуҳрат Носировлар пойтахтнинг Наққошлик кўчаси 56-уйда жойлашган “Носирхон” масжидини муқаддам ўз ҳисобларидан қўрдирганини айтиб, уни ўзларининг шахсий мулки деб аташган.\nБундан ташқари, масжиднинг устави, муҳри ва бошқа ҳужжатларини ўзбошимчалик билан олиб кетиб, масжид номини ўзгартиришга ва уни ўз номларидан бошқаришга ҳаракат қилишган.\nНосировлар фақат шу билан чекланиб қолмасдан, ушбу мавзеда истиқомат қилувчи бошқа фуқароларнинг уйларини қўрқитиш ва тазийиқ йўли билан олиб қўймоқчи бўлишган.\nУларга нисбатан жиноий иш қўзғатилди ва суриштирув ишлари олиб борилмоқда.\nМаълумот учун: Носиров Шуҳрат Шукуриллаевич, криминал дунёда лақаби — Шуҳрат «Домрабадский», 1957 йилнинг 27 апрелида Тошкентда туғилган. Ҳибсга олинганига қадар Тошкент шаҳри Чилонзор тумани Наққошлик кўчасидаги 42-уйда яшаб келган.\nНосиров Шуҳрат 1993 йилда, фирибгарлик, ўғирлик ва транспорт воситасини олиб қочиш каби жиноятларда айбланиб, 15 йилга озодликдан маҳрум этилган. 2016 йилнинг августига қадар қамоқда бўлган.\nНосиров Шавкат Шукуриллаевич 1956 йилнинг 15 октябрида туғилган. Олдин судланмаган. Россия Федерацияси фуқароси. Тадбиркорлик билан шуғулланган. Чилонзор тумани Наққошлик кўчасида 44-уйда вақтинча яшаб келган.\nиюн 05 / 2019\nФото: Ўзбекистон масжидларида ҳайит намози ўқилди\nиюн 04 / 2019\n5 июнь куни масжидлар ёнидаги кўчалар 1 километргача бўлган радиусда ёпилади\nТошкентда Шайх Муҳаммад Содиқ Муҳаммад Юсуф номидаги масжид очилди (+фото)


Аскорил экспекторант – medu.uz – Дорилар ҳақида маълумотлар ўзбек тилида\nHome Йўриқномалар Аскорил экспекторант\nПрепаратнинг савдо номи: Аскорил экспекторант\nфаол моддалар: сальбутамол сульфати (сальбутамолга эквивалент) – 2.00 мг; бромгексин гидроксиди – 4.00 мг;\nгвайфенезин 100.00 – мг;\nментол (левоментол) – 1.00 мг;\nёрдамчи моддалар: натрий бензоати, лимон кислотасининг моногидрати, сорбитол, глицерин, пропиленгликоль, FCF сансет сариқ бўёвчиси, ананас ароматизатори, ID20158 қорақат ароматизатори, сорбин кислотаси, сахароза, тозаланган сув.\nТаърифи: қуюқ, сариқ рангли, ҳушбўй, ёпишқоқ ширин таъмли суюқлик.\nФармакотерапевтик гуруҳи: тизимли қўллаш учун симпатомиметиклар. Нафас йўлларини обструктив касалликларини даволаш учун бошқа препаратлар билан мажмуадаги симпатомиметиклар.\nАТХ коди: R03CK\nАскорил экспекторант – бронхларни кенгайтирувчи, муколитик ва балғам кўчирувчи таъсирга эга мажмуавий препаратдир. Сальбутамол, бромгексин гидрохлориди, гвайфенезин ва ментолни рационал мажмуаси туфайли нафас тизими томонидан яққол функционал бузилишларни самарали ва тез камайтиради.\nСальбутамол – β2-адренорецепторларининг селектив агонисти, бронхолитик таъсир кўрсатади, бронхоспазмни бартараф этади.\nБромгексин гидрохлориди муколитик таъсир кўрсатади. Кислотали полисахаридларни деполяризацияси ва бронхларнинг шиллиқ қавати секретор ҳужайраларини рағбатлантириши ҳисобига бронхиал секретнинг қовушқоқлигини камайтиради. Гвайфенезин балғамнинг сирт транглиги ва адгезив хусусиятларини камайтиради, балғамни кўчишига ёрдам беради.\nМентол спазмолитик таъсир кўрсатади, бронхиал безлар секрециясини енгил рағбатлантиради, антисептик хусусиятларга эга, тинчлантирувчи таъсир кўрсатади ва нафас йўллари шиллиқ қаватининг таъсирланишини камайтиради.\nСальбутамол 50-80% биокираолишлик билан меъда-ичак йўлларида яхши сўрилади. Сальбутамолни перорал қабул қилинганидан сўнг чўққи концентрациясига (Смах) 1-4 соатдан кейин эришилади. Овқат қабул қилиш сальбутамолни биокираолишлигига таъсир кўрсатмайди. Плазма оқсиллари билан боғланиши 10% ва тақсимланиш ҳажми (Vd) 156±38 литрни ташкил этади. Сальбутамол мураккаб эфир 4-О-сульфат – фаол метаболити кўринишида жигарда метаболизмга учрайди. Сальбутамол сийдик билан 64% ва сафро билан чиқарилади. Сальбутамолни ярим чиқарилиш даври 3-6.5 соатни ташкил этади.\nБромгексин меъда-ичак йўлларида яхши сўрилади. Плазмадаги максимал концентрацияси (Смах) перорал қабул қилинганидан кейин 1 соатдан сўнг кузатилади. Бромгексин фаол метаболити амброксол кўринишида жигар метаболизмга учрайди. Бромгексин асосан метаболитлар шаклида сийдик билан чиқарилади. Фақат катта бўлмаган миқдори ўзгармаган кўринишда чиқарилади. Бромгексиннинг ярим чиқарилиш даври Т1/2 6.5 соатни ташкил қилади.\nГвайфенезин меъда-ичак йўлларида яхши сўрилади. Гвайфенезинни 60% қонда В-2-метоксифенол-сут кислотаси шаклланиши билан 7 соат давомида гидролизланади. Гвайфенезинни дозасини ошириб юборилиши сийдик-тош касаллигини чақириши мумкин; тошлар гвайфенезинни метаболитларини сақлайди: β-2-метоксифенол-сут кислотаси. Гвайфенезин метаболитлар шаклида сийдик билан чиқарилади. Ярим чиқарилиш даври Т1/2 1 соатни ташкил этади.\nМентол сўрилганидан сўнг глюкуронид кўринишида сийдик ва сафро билан чиқарилади.\n– қийин ажраладиган балғамни ҳосил бўлиши билан бирга кечадиган ўткир ва сурункали бронх-ўпка касалликлари (бронхиал астма, трахеобронхит, обструктив бронхит, пневмония, ўпка эмфиземаси, кўкйўтал, пневмокониаз, ўпка туберкулёзи ва бошқалар) (мажмуавий даволаш таркибида);\n– ўткир респиратор касалликларида (ЎРК) қўлланади.\nИчга буюрилади. Катталар ва 12 ёшдан катта болаларга 10 мл дан (2 чой қошиқ) сироп кунига 3 марта.\n2 ёшдан 5 ёшгача бўлган болаларга:2.5 мл (1/2 чой қошиқ) дан кунига 3 марта.\n– кўнгил айниши, қусиш, диспептик кўринишлар, диарея, меъда ва ўн икки бармоқли ичак яра касаллигини зўрайиши.\n– периферик қон томирларни ўтувчи кенгайиши, артериал босимни пасайиши, коллапс, бош оғриғи, бош айланиши, ўртача даражадаги тахикардия;\n– юқори нерв қўзғалувчанлиги;\n– тремор, мушак тиришишлари, уйқуни бузилиши;\n– аллергик реакциялар, шу жумладан ангионевротик шиш, тери тошмалари, эшакеми, парадоксал бронхоспазм.\n– сийдикни пушти рангга бўялиши;\n– трансаминазалар фаоллигини ошиши.\n– препаратни фаол ва ёрдамчи моддаларига юқори сезувчанлик;\n– йўталга қарши воситалар, бета-адренорецепторлар блокаторлари, МАО ингибиторларини бир вақтда қўллаш;\n– тахикардия, миокардит, юрак нуқсони;\n– меъда ва ўн икки бармоқ ичакнинг яра касаллиги (зўрайиш босқичида);\n– меъда қон кетишлари;\n– ҳомиладорлик, лактация даврида қўллаш мумкин эмас.\nБошқа бета2-адреномиметик воситалар ва теофиллин сальбутамол таъсирини кучайтиради ва ножўя самараларни пайдо бўлиш эҳтимоллигини оширади. Аскорил Экспекторант кодеин сақловчи препаратлар ва бошқа йўталга қарши воситалар билан бир вақтда буюриш мумкин эмас, чунки бу суюқлашган балғамни чиқишини қийинлаштиради.\nПропранолол каби бета-адренорецепторларниг носелектив блокаторлари билан бир вақтда қўллаш тавсия этилмайди. Аскорил Экспекторант таркибига кирувчи сальбутамол моноаминооксидаза ингибиторларини қабул қилаётган пациентларга тавсия этилмайди. Диуретиклар ва глюкокортикоид препаратлар сальбутамолнинг гипокалиемик самарасини кучайтиради.\nПрепарат таркибига кирувчи бромгексин антибиотиклар (эритромицин, цефалексин, окситетрациклин) ни ўпка тўқимасига ўтишига ёрдам беради.\nИшқорий ичимликли препаратлар билан бир вақтда қабул қилиш тавсия этилмайди. Диуретиклар ва глюкокортикоид препаратлар сальбутамолнинг гипокалиемик самарасини кучайтиради. Кодеин сақловчи препаратлар ва бошқа йўталга қарши воситалар билан бир вақтда буюриш суюқлашган балғамни чиқишини қийинлаштиради.\nГвайфенезин сийдик рангини пушти рангга бўяйди.\nДори воситасини транспорт воситалар ёки потенциал хавфли механизмларни бошқариш қобилиятига таъсир хусусияти\n100 мл ва 200 мл дан сироп 10 мл ли ўлчамли қопқоқчаси бўлган полиэтилен флаконларда. 1 флакондан давлат ва рус тилларидаги қўллаш бўйича йўриқномаси билан бирга картон қутида жойланади.\nҲиндистон, ПЛОТ № Е 37, 39, МИДС Ареа, Саптур, Насик-422007, Махараштра.\nҚайд қилиш гувоҳномасининг эгаси\nГленмарк Фармасьютикалз Лтд, Ҳиндистон\nОлдингисиАскорбин кислотаси 0,1 г глюкоза билан25.04.2018


Британиялик аёл чироқнинг топшириғига кўра ҳамхонасини уриб ўлдирди\n18:10 / 21.10.2015\n36 ёшли британиялик Шелли Кристофер ўзининг 42 ёшли ҳамхонаси Ричардни вампир (айрим халқлар эътиқодига кўра қон сўрувчи арвоҳ)га айланмаслиги учун ёғоч тўқмоқ билан 29 марта калтаклаган. Унинг София исмли қизига ҳам олти марта зарба берган. У қизга қалам билан ташланганида, София аёл чангалидан қочиб, ҳаётини сақлаб қолган.\nҲодиса 2015 йилнинг февраль ойида бўлиб ўтганига қарамасдан, аёл октябрь ойидагина суд олдида суроқ беришни бошлаган. Кристофер сўзларига кўра, қотилликдан бир неча кун муқаддам у Лондондаги психологик ёрдам марказига мурожаат қилган. Психологга кимдир унинг ортидан кузатаётганини маълум қилган. Даволаш таклиф этилганида, Кристофер буни рад этиб, уйига қайтган.\nGurdian нашрининг ёзишича, Кристофер ўз айбини тан олгани йўқ. Аёл қотилликни унинг хонаси шифтига ўрнатилган лампанинг топшириғига кўра амалга оширганини айтмоқда.\nУнинг ҳолатини текширган психиаторлар Кристофер психоз ва параноидал шизофрениядан азият чекади, деган хулосага келишди. Айни пайтда у ёпиқ руҳий касалликлар шифохонасида.


Дания ҳукумати коронавирус мутацияси сабабли қоракўзанларни ўлдиришга берилган буйруқ хато эканлигини тан олди - Daryo\n21:27, 10.11.2020 17321\nДания ҳукумати коронавирус мутацияси сабабли қоракўзанларни ўлдиришга берилган буйруқ хато эканлигини тан олди\nДания қишлоқ хўжалиги вазири Могенс Йенсен ноябрь ойининг бошида эълон қилинган ва мамлакатдаги барча қоракўзанларни ўлдириш ҳақидаги буйруқ хато эканлигини тан олди. Бу ҳақда «Ведомости» хабар берди.\nТелевидение орқали чиқиш қилган вазир қоракўзан етиштириш билан шуғулланадиган фермерлардан узр сўраган ва бу хато учун жавобгарликни ўз зиммасига олган. Мамлакатдаги бача қоракўзанларни йўқ қилиш тўхтатилган.\nДания ҳукумати ноябрь ойининг бошида мамлакатдаги барча қоракўзанлар (уларнинг сони 15-17 миллионтани ташкил этади) мутацияга учраган коронавирус ҳайвонлардан одамларга ўтиш хавфи сабабли йўқ қилинишини эълон қилган. Бироқ маълум бўлишича, ҳайвонларни шошилинч йўқ қилиш ҳақида қарор қабул қилинган вақтда ҳукуматда уларни йўқ қилишни барча фермер хўжаликларидан талаб қилиш ваколати бўлмаган. Бундай талаб Дания конституциясига зид келган. Ҳайвонларни йўқ қилишни фақат касаллик қайд этилган фермалардан ва улардан саккиз километр радиусда жойлашган хўжаликлардан талаб қилиш қонуний бўлган бўларди. Акс ҳолда тегишли қонун ёки мамлакатда фавқулодда ҳолат режими жорий қилиниши керак бўларди.\nМухолифат партиялари мамлакат раҳбариятига мазкур қонун бузилишини кўрсатганда қишлоқ хўжалиги вазири дастлаб бундай талаб қўйиш ҳуқуқи бўлмаганини маълум қилган, бироқ ҳукумат вазиятни шунчалик жиддий деб ҳисоблагани сабабли тегишли қонун қабул қилинишини кутиш керакмаслигини тушунтирган.\nБир кун ўтгач вазир ўз баёнотини ўзгартирган ҳамда у фермерларга буйруқ эмас, балки тавсия берганини таъкидлаган. Мухолифат ва фермерлар бу баёнотдан ғазабланганда эса вазир Йенсен хатони тан олиб чиқди. «Биз хатога йўл қўйдик. Мен узр сўрайман. Мен ўз вазирлигимда юз бераётган барчаси учун жавобгарликни зиммамга оламан. Бошқача бўлиши ҳам мумкин эмас. Бироқ бу коронавирус шароитида Данияда қоракўзан етиштириш жиддий хатарга эга эканлигини рад этмайди», — дея маълум қилган вазир.\nДания бош вазири Метте Фредериксен депутатларнинг саволларига жавоб бериш чоғида вазир Йенсен бу масала бўйича парламент олдида ҳисобот беришини маълум қилган.\nАввалроқ Данияда қоракўзанлардаги коронавирус мутацияси сабаб одамларнинг кўчага чиқишига чекловлар белгилангани ҳақида хабар берилганди.\n11:46, 08.10.2020 168597\n17:35, 10.10.2020 169762\n12:27 Бугун 1837\n12:00 Бугун 2293\n18:46, 07.05.2021 79807


ЭРКАК ВА АЁЛ ЎРТАСИДАГИ НОЗИК МУОМАЛА ХУСУСИДА | Суғдиёна биринчи аёллар электрон журнали\nЭРКАК ВА АЁЛ ЎРТАСИДАГИ НОЗИК МУОМАЛА ХУСУСИДА\nАёллар ўзларининг нозик муомала бўйича хаёлларидаги фантазиялари, кечинмаю туйғулари ҳақиқий аёллик шарафига тўғри келиш-келмаслиги ҳақида кўп ўйлашади. Бундай иккиланиш болаликдан бу мавзу уят, шармандалик деб талқин қилинганидан келиб чиқади. Айниқса, бу савол жинсий ҳаётидан лаззатланмайдиган аёлларда кўндаланг бўлади. шунда аёллар ўзларидан хавотирланиб қолишади. Афсуски, бундай ҳолат кенг тарқалган бўлса-да, аёллар ўз хоҳишлари ҳақида айтолмайдилар, муҳим масалалар хусусида эрларидан илтимос қилишга истиҳола қиладилар. Яна шуниси ҳам борки, баъзи аёллар ўзи нима хоҳлашини ҳам билишмайди. Шунинг учун аёл ўз хоҳиш-истаклари, ҳис-туйғулари нормал эканига ишончи комил бўлиши керак. Шунинг учун уялмасдан турмуш ўртоғингизга вазиятни тушунтиринг. Шундагина чин лаззат ҳиссини туйишингиз мумкин. «Жинсий яқинлик учун қайси вақт энг мақбул?»\nБу ҳолат аёл ёши улғайиб, менопаузага яқинлашганида, организмида гормонал ўзгаришлар юз берганда содир бўлади. Аммо истаган ёшда ҳам жинсий майл (либидо)нинг йўқолиши кузатилиши мумкин. Бунинг бир қанча сабаблари бор: 35 ёшда эрта климакс белгилари, ҳар хил антидепрессант ёки ҳомиладорликка қарши таблеткалар, камҳаракатлилик, уйқу етмаслиги… Агар сизда либидо пасайиши кузатилса, биринчи галда жисмоний ҳолатингизни текширинг. Шифокор тавсиясига кўра умумий таҳлил, гормонларга қон топширинг. Иш, уй ташвишлари ва бошқа юклардан вақтинча халос бўлиш учун ўзингизга майда кўнгилхушликлар ўйлаб топинг. Озгина ҳордиқ жисмоний ҳолатингизни яхшилашга олиб келади. Иссиқ ванна, мазали овқатланиш, оилангиз билан табиат қўйнида дам олиш сизни бироз чалғитиши мумкин. Агар жинсий яқинлик одатий ишга айланса…\nБу саволни кўп йиллар бирга яшаган жуфтликлар беришади. Вазиятни тўғрилаш мумкин. Аммо бироз ҳаракат қилишингизга тўғри келади. Масалан, жинсий яқинлик вақти, жойини ўзгартириш мумкин. Унутманг, тўшак ҳам янгиликлар, кашфиётлар макони. Муносабатларингизга нозу карашма, ишвани қайтаринг. Ахир турмуш ўртоғингиз оиланинг фақат пул топувчиси, боқувчиси эмас. Унинг табиатан овчи экани ёдингизда бўлсин. Эслаб қолиниши керак бўлган маслаҳатлар\nЖуфтликларнинг бири ҳиёнат қилса-да, никоҳни сақлаб қолиш мумкин. Агар бу сизнинг бошингизда бўлса, соч толаларингизни оқаришдан аямайсиз. Биринчи шарт–эрингиз хуштори билан барча алоқаларни тўхтатиши керак. Айбдор бундан буёғига турмуш ўртоғи билан ҳалол муносабатда бўлиши керак. Психологларнинг маслаҳат беришларига қараганда, жабрланган томон 1 кунда 10 минут айбдорга жаҳл қилиши, йиғлаши, айблаши мумкин экан. Фақат 10 минут. Бу ҳолат 6 ойдан кейин ҳаётнинг изга тушиши билан тугайди. Жинсий муносабатлар бўйича жиддий муаммоларга дуч келган бўлсангиз, тезда андролог-сексопатолог ёки гинеколог-сексопатолог, сексологларга мурожаат қилинг.\nСУРАЙЁTwitter НравитсяSocButtons v1.5


ЎзА - Кичик саноат зоналари иқтисодий тараққиётнинг фаол иштирокчиси\n22.08.2017 17:29 Чоп этиш версияси\nКичик саноат зоналари иқтисодий тараққиётнинг фаол иштирокчиси\nТошкент шаҳар ҳокимлигида «Бинолардан фойдаланиш департаменти» давлат корхонаси томонидан матбуот анжумани ташкил этилди. Унда департамент фаолияти, пойтахтимизда фаолият юритаётган кичик саноат зоналари ҳақида маълумот берилди.\nДепартаментнинг асосий фаолият йўналиши Тошкент шаҳридаги маъмурий ва бошқа турдаги бинолар ҳақидаги маълумот базасини шакллантирган ҳолда бўш турган ҳамда самарасиз фойдаланилаётган объектларни ўрганиб, давлат ташкилотларини ҳамда тадбиркорлик субъектларини жой билан таъминлашда кўмаклашиш, давлат мулкига тегишли биноларни эксплуатация қилишга қаратилган. Айни вақтда департамент пойтахтимизда фаолият юритаётган кичик саноат зоналарини бошқариш дирекцияларининг мувофиқлаштирувчиси ҳамдир.\nПрезидентимиз Шавкат Мирзиёевнинг жорий йил 18 майдаги «Тошкент шаҳрида кичик саноат зоналарини ташкил этиш тўғрисида»ги қарори тадбиркорлар учун янги имкониятлар эшигини очди. Мазкур қарорга асосан пойтахтимизнинг Мирзо Улуғбек, Олмазор, Чилонзор, Миробод ва Бектемир туманларида кичик саноат зоналари фаолияти йўлга қўйилмоқда, Яккасарой, Юнусобод, Сергели туманларида улар самарали ишлаяпти.\n«Яккасарой кичик саноат зонасини бошқариш дирекцияси» давлат унитар корхонаси директори Рустам Нуралиев маълумотига кўра, мазкур саноат ҳудуди 61,2 гектарни ташкил этади. Ҳозир 301 тадбиркорлик субъекти билан 10 йил муддатга ижара шартномалари расмийлаштирилган. Улардан 255 корхона ишлаб чиқариш фаолиятини бошлаб юборган.\nКичик саноат зонасида тадбиркорлар томонидан қоғоз ва ёғочни қайта ишлаш, машинасозлик, кийим-кечак, озиқ-овқат ва бошқа кўплаб маҳсулотларни ишлаб чиқариш йўлга қўйилган, уларни экспорт қилишга ҳам алоҳида эътибор қаратилмоқда. Бу ерда 7 мингга яқин иш ўрни яратилган.\nМатбуот анжуманида Сергели ва Юнусобод туманларидаги кичик саноат зоналари фаолияти ҳақида ҳам маълумот берилди. хусусан, умумий майдони 13 гектар бўлган Сергели кичик саноат зонасида айни пайтда 2 минг 500 дан ортиқ иш ўрни мавжуд. Юнусобод кичик саноат зонасида 112 тадбиркорлик субъекти фаолият юритмоқда.\nКичик саноат зоналарида тадбиркорлар ва ходимлар учун зарур шароитлар яратилган. Юридик ва нотариус хизматлари йўлга қўйилган, мини банк, тиббиёт хоналари, "Гўзаллик салонлари", ошхоналар ишламоқда.


Damas велосипедчини уриб ўлдирди\nНукусда ҳалокатли автоҳалокат\n7 Aprel 12:54 Ҳодисалар\nвелосипедчи ЙТҲ Нукус ПИЁДАЛАР ЎТИШ ЖОЙИ\nНукусда Damas ҳайдовчиси тезликда велосипедчини уриб юборди, у олган жароҳатлари туфайли шифохонада вафот этди.\n5-апрел куни соат 15:05 атрофида 4Р-176 автомобил йўлининг Нукус шаҳридан ўтувчи 2-3 километрида ўлим билан якунланган ЙТҲ содир бўлди.\n26 ёшли Damas ҳайдовчиси тартибга солинмаган пиёдалар ўтиш жойида велосипед ҳайдаб кетаётган 46 ёшли эркакни тезлик билан уриб юборди. Бу ҳақда Йўл ҳаракати хавфсизлиги давлат инспекцияси матбуот хизмати хабар берди.\nҲодиса оқибатида жабрланувчи кўрсатилган тиббий ёрдамга қарамай, шифохонада вафот этган.\nЖиҳодга чақирган террорчи гуруҳ етакчилари 15 йилга қамалган\nАндижонда фирибгарлар 32 минг доллар пора олаётган вақтда қўлга олинди\nТошкент шаҳар ИИББ мактаб ўқувчилари ўртасидаги муштлашувга изоҳ берди


ИнтерФУТБОЛ :: «А» сериясига боғлиқ маошлар тўлови ҳақида...\nИталиянинг La Gazetta dello Sport нашри ўз одатига кўра, «А» серияси молиявий жиҳатларини ўз ичига қамраб олган йиллик рейтингни эълон қилди. Унга кўра, маошлар тўлови бўйича «Ювентус» (164 млн. евро), «Милан» (117 млн. евро) ва «Рома» (91 млн. евро) клублари олдинда. Кальчода энг кўп иш ҳақи оладиган футболчилар эса - Леонардо Бонуччи ва Гонсало Игуаин.\nФакт. «А» сериясида иштирок этувчи 20та жамоа бир йил давомида футболчиларга жами 955 млн. евро миқдорида маош беради. Бу сумма мавсум-2014|2015 кўрсаткичидан 106 млн. евро кўпдир. «А» серияси функционерларининг айтишларича, топ-клублар томонидан футболчиларга бундан анча кўп пул ажратилиши мумкин эди, бироқ молиявий «Фэйр-плей» қоидаси уларнинг ушбу йўналишдаги фаолиятини чеклаб қўймоқда.\nФутболчилар. «Милан» ҳимоячиси Леонардо Бонуччи ва «Ювентус» ҳужумчиси Гонсало Игуаин йилига 7,5 млн. евродан олишади - бу Италиядаги энг юқори кўрсаткич. Бонуччи ёзда Туринда ўйнашдан кўра, хитойликлар пули ёрдамида амалга татбиқ этилган мегалойиҳада иштирок этишни маъқул кўрди ва «россонерлар» сардорлик боғичини қабул қилишга ҳам улгурди. Игуаин эса «Наполи»дан «Юве» сафига қўшилганидан кейин кўпроқ жамоа учун ўйнашни ўрганди, у айни пайт «кекса синьора»нинг энг фойдали футболчиларидан бири бўлиб турибди. Айтиш жоиз, «А» сериясининг энг кўп маош олувчи футболчиларидан тузилган рамзий терма жамоада атиги 3та клубдан вакил бор: «Ювентус» - 7 нафар, «Милан» - 3 нафар ва «Рома» - 1 нафар.\nМураббийлар. «Ювентус» устози Массимилиано Аллегрининг йиллик иш ҳақи 7 млн. еврога тенг. У ўтган мавсум жамоасини навбатдаги скудетто томон бошлаш баробарида ЧЛ финалига олиб чиқди. Тўғри, туринликлар ҳал қилувчи баҳсда «Реал» томонидан шунчаки, «калтакланишди» - 1:4. Гап-сўзларга қараганда, Италиянинг амалдаги чемпиони раҳбарияти энди Аллегридан айнан энг обрўли евротурнирда зафар қучишни таъминлашни талаб қилмоқда. Акс ҳолда, мураббий истеъфога чиқарилади, гарчи 2020 йилгача мўлжалланган шартномага эга бўлсада. «А» сериясида ишлаётган мураббийлар орасида иккинчи катта маош «Интер»нинг янги йўлбошчиси Лучано Спаллеттига тегишли - 4 млн. евро. «Милан»ни ёруғликка олиб чиқишга зўр бериб уринаётган Винченцо Монтелланингйиллик даромади ҳам чакки эмас - 3 млн. евро. Кейинги ўринларда 1,5 млн. евро эвазига ишлаётган Эусебио ди Франческо («Рома») ва Синиша Михайлович («Торино») боришяпти.\nЭнг кам тўлов. «Кротоне» ўз футболчиларига ҳаммадан кам ҳақ беряпти. Аслида Давиде Никола жамоаси бу борада «А» серияси дебютантлари «Беневенто» (15 млн. евро), СПАЛ (21 млн. евро) ва «Верона» (22 млн. евро)дан олдинда туриши керакдек. Йўқ, бундай эмас: «акулалар» таркибида жамланган футболчилар жами 12 млн. евролик маошга қаноат қилишяпти.\nЮксалиш. Дрис Мертенс маҳсулдор ўйинлари орқали йиллик маошини бирданига 2,3 млн. евро кўпайтирди. Ўтган мавсум стартидан олдин бельгияликка белгиланган маош миқдори 1,2 млн. евро эди, энди эса у 3,5 млн. евро олади. Чунончи, Мертенс аввалги футбол йили давомида Неа-поль клуби ҳужумидан муқим жой олиш баробарида 28та гол уришга муваффақ бўлди. Натижада Италия ОАВ унинг ёзда АПЛга йўл олиши ҳақида фол оча бошлади. «Наполи» президенти Аурелио де Лаурентис эса Дрис маошини оширишдан ташқари, унинг шартномаси муддатини узайтириш асносида масалани ижобий ҳал этди. Ҳозирги келишувга биноан ҳужумчи 2020 йилга қадар неаполликлар сафида тўп суради.\nИталиялик энг иқтидорли ҳужумчи дейлик, россиялик Александр Кокориндан ҳам кам маошга эга. Андреа Белотти яқиндагина «Торино» билан тузган шартномаси муддатини 2021 йилгача узайтирди ва унга кўра, 1,5 млн. евро олади. Боз устига, «буқа-лар»нинг эҳтиросли хўжайини Урбано Каиро ҳужумчининг келишувида 100 млн. еврога тенг товон пули белгилаб, реал харидорларни ҳам чўчитиб юборди.\nЖанлуижи Доннарумма маош бобида ўз адаши, афсонавий Буффондан ўзиб кетди. Зеро, ёз бошланмай туриб, корчалон агент Мино Райола мижозининг «Милан»дан кетиши ҳақида жар солди ва бу орқали келишув шартлари анча яхшиланишини таъминлади. Хуллас, «россонерлар» дарвозабонни қўлдан чиқармаслик учун унга 6 млн. еврога тенг йиллик маош белгилашди. 18 ёшли кипер энди 2021 йилгача «Милан» ихтиёрида. Эътиборли факт, Италия терма жамоасида ҳамон асосий дарвозабон ролини бермаётган Жижи миланлик «йиғлоқи» йигитчадан нақ 1,5 млн. евро кам маошга эга.


ЯТТлар учун солиққа тортиш йўналишида қандай янгиликлар мавжуд? — Soliq plus / Налоги плюс\nЯТТлар учун солиққа тортиш йўналишида қандай янгиликлар мавжуд?\n9 января, 2020 SOLIQ PLUS ЯНГИЛИКЛАР\n“2020 ЙИЛ УЧУН ЎЗБЕКИСТОН РЕСПУБЛИКАСИНИНГ ДАВЛАТ БЮДЖЕТИ ТЎҒРИСИДА”ГИ ҚОНУНГА АСОСАН ЯККА ТАРТИБДАГИ ТАДБИРКОРЛАРНИ СОЛИҚҚА ТОРТИШГА ДОИР ИККИТА МУҲИМ ЯНГИЛИК КИРИТИЛДИ\nБиринчиси, 2020 йилдан бошлаб товар айланмаси 100 млн. сўмгача бўлган якка тартибдаги тадбиркорларга (ЯТТ) қатъий белгиланган солиқнинг ўрнига жисмоний шахслардан олинадиган даромад солиғини тўлаш тартибини танлаш ҳуқуқи берилди.\nХусусан, ЯТТ олган даромадлари бўйича солиқ органига декларация тақдим этиш йўли билан жисмоний шахслардан олинадиган даромад солиғини (12 фоиз ставкада) ёки даромад солиғини қатъий белгиланган суммада тўлашни танлаши мумкин.\nИккинчиси, 2020 йилдан бошлаб ЯТТлар учун даромад солиғининг қатъий белгиланган суммалари миқдори сезиларли даражада камайтирилди.\nМисол учун, Тошкент шаҳрида озиқовқат ва ноозиқовқат товарлар чакана савдоси билан шуғулланувчи ЯТТлар учун 2019 йилда қатъий белгиланган солиқнинг миқдори ҳар ойда 1 млн. сўмни ташкил этган бўлса, 2020 йилда бу сумма 750 минг сўм (25 % пасайтирилди) этиб белгиланди.\nУшбу фаолият тури учун белгиланган миқдор Нукус шаҳри ва вилоят марказларидаги шаҳарларда – 750 минг сўмдан 600 минг сўмга (20 %), бошқа шаҳарларда – 400 минг сўмдан 300 минг сўмга (25 %) ҳамда бошқа аҳоли пунктларида – 300 минг сўмдан 200 минг сўмга (34 %) пасайтирилди.\nПойтахтимиздаги деҳқон бозорларида қишлоқ хўжалиги маҳсулотларини чакана сотиш учун 2019 йилда ойига 400 минг сўм, газета, журналлар ва китоб маҳсулотларини чакана сотиш учун 500 минг сўм. Маиший хизматлар кўрсатиш учун 350 минг сўм белгиланган миқдор 2020 йилда 250 минг сўмга (ўртача 42,5 %), Нукус шаҳри ва вилоят марказларидаги шаҳарларда бу миқдор 200 минг сўмдан 150 минг сўмга (25 %) пасайтирилди.\nБошқа фаолият турлари бўйича Тошкент шаҳрида ойига 300 минг сўмдан 225 минг сўмга (25 %), Нукус шаҳри ва вилоят марказларидаги шаҳарларда 200 минг сўмдан 125 минг сўмга (37,5 %) пасайтирилди.\nАвтомобиль транспортида 3 тоннагача юкларни ташиш фаолияти 200 минг сўмдан 150 минг сўмга ва 3 тоннадан ортиқ юкларни ташиш 300 минг сўмдан 225 минг сўмга (25 %) пасайтирилди.\nЯНГИ СОЛИҚ КОДЕКСИ – МАЗМУН ВА МОҲИЯТ: Солиқ мажбуриятини таъминлашда банк муассасаларининг вазифалари ва жавобгарликлари\nПЕНСИЯЛАР БИР ТУРДАН БОШҚА ТУРИГА ҚАНДАЙ ЎТКАЗИЛАДИ?


U-18 Биринчилиги, 5-тур\n“Навбаҳор” – “Нефтчи” – 3:0 (1:0)\n13 июнь. Наманган шаҳри. “Навбаҳор-Умид” стадиони. 87 томошабин.\nҲакамлар: Ғайрат Жўраев, Максим Нехочин, Рифатжон Одилов, Иброҳим Исмоилов.\n“Навбаҳор”:16.Улуғбек Эгамбердиев, 2.Довудхон Исмоилов, 5.Жасур Обидов, 7. Жавоҳир Ҳусанов (3.Диёрбек Исоқжонов, 82),8.Асад Зокиржонов, 9.Абдурасул Қаюмбаев (15. Ҳожиакбар Нурматов,82), 10. Азизбек Зокиров (4.Жамшид Қобилов, 88), 17.Баҳром Турғунпўлатов (11.Жамшид Қобилов, 69), 18. Ҳусанхон Аҳмадхонов (13.Диёрбек Убайдуллаев, 66), 19. Баҳром Яҳёхонов, 21. Достон Абдулҳаев.\n“Нефтчи”:1.Бобур Қосимжонов,3. Муҳаммад Қурбонов, 4.Раҳмонжон Рўзиев, 5.Малик Мирзабоев, 7.Бекзод Ҳомидов, 8.Мусомалик Рустамов (22.Жасур Ҳамроқулов,81), 9.Жавоҳир Юсупов, 10.Самандар Ўринбоев, 11.Азизбек Олимов (32.Ҳожиакбар Иброҳимов,69), 20.Бобурмирзо Солижонов, 26.Шоҳруҳ Собиров (15.Бурҳониддин Раҳмонов,61).\nU-18 Биринчилиги 5-тури доирасида U-18 жамоамиз ўз майдонида Фарғонанинг “Нефтчи” жамоасини қабул қилди. Мазкур ўйинда тўлиқ ташаббусга эга бўлган мезбонлар йирик – 3:0 ҳисобида ғалаба қозонишди.\nУчрашувнинг илк дақиқалариданоқ устунликни ўз қўлларига олишга интилган Александр Лян ва Муҳаммаджон Нуриддинов мураббийлигидаги жамоамиз дастлабки дақиқаларданоқ ҳужумкор ўйин намойиш этиб, 4-дақиқадаёқ ҳисобни очишга муваффақ бўлди. Баҳром Турғунпўлатов жамоасининг ҳужумини самарали тарзда якунлаб, фарғоналиклар дарвозасини аниқ нишонга олди – 1:0.\nОрадан 3 дақиқа ўтар-ўтмас, Турғунпўлатов “Нефтчи” дарвозабони Бобур Қосимжоновни иккинчи марта доғда қолдириб, ўз “дубл”ини нишонлади ҳамда ҳисобдаги фарқни оширди – 2:0.\nШундан сўнг, ўйин деярли тенглашди. Айрим вазиятларда мезбонлар, гоҳида меҳмонлар хавфли вазиятларни юзага келтира бошлашди. Аммо айрим ҳолатларда дарвозабонлар ўз маҳоратларини намойиш этишган бўлса, баъзи вазиятларда футболчиларнинг зарбаларига аниқлик етишмади.\nШу тариқа майдон эгалари танаффусга 2:0 ҳисобидаги ғалаба билан чиқиб кетишди.\nИккинчи бўлимни ҳам ҳужумкор руҳда бошлаган ёш “лочинлар” “Нефтчи” дарвозаси олдида бир қатор хавфли ҳолатларни вужудга келтира бошлашди. Шундай ҳужумларнинг бирида тўп дарвоза устунига тегиб қайтган бўлса, яна бир вазиятда Асад Зокиржановнинг зарбасига аниқлик етишмади.\n63-дақиқада эса меҳмон ҳимоячиларидан бири ўз жарима майдончаси ичида тўпни қўли билан ўйнаганлиги боис, учрашув бош ҳаками Ғайрат Жўраев фарғоналиклар дарвозасига пенальти белгилади. Ўн бир метрли жарима зарбасини Асад Зокиржанов амалга оширди. Лекин унинг зарбасидан сўнг, тўпни “Нефтчи” посбони Бобур Қосимжонов қайтарди. Дарвозабондан қайтган тўп яна Зокиржановнинг ўзига келиб тушди. Аммо у тўпни ўзига бўйсундурганга қадар, Қосимжонов коптокни ушлаб олди.\nШу тариқа ҳисоб ўзгармай қолди.\nУчрашув якунланишига саноқли дақиқалар қолганида ёш футболчиларимиз ҳисобни йириклаштиришди. Азизбек Зокиров жамоасининг навбатдаги ҳужумини самарали тарзда якунлаб, фарғоналиклар дарвозасини аниқ нишонга олди – 3:0.\nУшбу – 3:0 ҳисоби ўйин якунига қадар ўзгармай қолди ҳамда U-18 жамоамиз қаторасига 4та ўйинда зафар қучиб, очколари сонини 12 тага етказиб олди.


ЎзА - Очиқ эшиклар куни\n23.05.2018 19:20 Чоп этиш версияси\nЎзбекистон давлат жаҳон тиллари университетида 7 минг 534 нафар талаба таҳсил олмоқда. Уларга 615 нафар профессор-ўқитувчи сабоқ беради. Ўқув хоналари керакли мультимедиа воситалари билан таъминланган.\nУниверситетда талабаларга билим бериш сифатини янада ошириш мақсадида нуфузли хорижий таълим муассасалари билан мустаҳкам ҳамкорлик йўлга қўйилган. Талабалар ҳамда кадрлар алмашинуви етук мутахассислар тайёрлашда муҳим аҳамият касб этмоқда.\nУшбу таълим муассасасида Тошкент шаҳри ва вилояти умумтаълим мактаблари ҳамда академик лицей ўқувчилари учун очиқ эшиклар куни ташкил қилинди. Дастлаб улар университетнинг асосий биносига таклиф этилди. Ўқувчилар мавжуд факультет, йўналишлар бўйича тўлиқ маълумотга эга бўлди, дарс жараёнларида иштирок этди.


Исроилда сиёсий инқироз: яна сайлов ўтказилиши мумкин | Azon.uz - Ахборот-таҳлилий портал\nИсроилда сиёсий инқироз: яна сайлов ўтказилиши мумкин\n951 17:30 05.05.2021\nИсроил бош вазири Биньямин Нетаньяҳу белгиланган муддатда янги ҳукуматни шакллантиришнинг уддасидан чиқа олмади. «Евроньюс» хабарига кўра, у янги ҳукуматни шакллантириш бўйича президент Реувен Ривлин берган мандатни унга қайтарган. Исроил қонунчилигига мувофиқ бугун президент Ривлин парламентдаги вакиллари билан маслаҳатлашувни бошлаши зарур.\nИсроилда 23 март куни охирги икки йилдаги тўртинчи навбатдан ташқари парламент сайлови бўлиб ўтди. Унда партиялардан ҳеч бири ҳукуматни мустақил равишда шакллантиришга етгулик овозни ололмади. Шу сабабли коалицион ҳукумат тузиш керак эди.\n2019 йилнинг сентябри ва 2020 йилнинг мартидаги сайловлардан кейин ҳам ҳукуматни шакллантириб бўлмаганди. Агар бу сафар ҳам уринишлар натижа бермаса, яна бир бор сайлов ўтказишга тўғри келади.\nИсроил сиёсат инқироз сайлов Бинямин Нетаняҳу Махсус\nИсроиллик фаол: «Фаластинликларга ёрдам бериш – бизнинг бурчимиз»\n466 10:05 27.01.2022\nИсроил ҳарбий делегацияси Суданга нега келди?\n641 11:15 20.01.2022


«янги махсус маҳсулот»ни текшириш чоғида ҳалок бўлди. Бу ҳақда «Росатом» раҳбари Алексей Лихачев маълум қилган. «Биз янги махсулотни текширувдан ...\nфаол ҳолатга келтириш ҳаракатлари бошлангани айтилмоқда. Ушбу АЭС Росатом давлат корпорацияси таркибига кирувчи Росенергоатом оператори томонидан ...\nОлий Мажлиси Қонунчилик палатаси Спикери ўринбосари Борий Алихонов «Росатом» Давлат корпорацияси бош директорининг биринчи ўринбосари Александр ... старт бериш учун рамзий тугмани босишганди. АЭС Россиянинг «Росатом» агентлиги билан ҳамкорликда қурилади. Унинг биринчи навбати 2028 ...\n30 май куни мамлакатимизда амалий ташриф билан бўлиб турган «Росатом» атом энергияси бўйича давлат корпорацияси бош директори Алексей ... тайёрлаш бўйича тизимли ишларни ташкил этиш муҳимлиги таъкидланди. «Росатом» давлат корпорацияси бош директори Алексей Лихачёв самимий қабул ...\nБош вазир ўринбосари Нодир Отажонов, Россия ҳукумати номидан «Росатом» давлат корпорациясининг бош директори Алексей Лихачёв имзолади. Мамлакатимиз ... илмий ва фундаментал тадқиқотлар ўтказиш хусусида сўз боради. «Росатом» корпорацияси бош директори Алексей Лихачёвнинг фикрича, Ўзбекистонда ...\nқолган 2017 йилнинг декабр ойида Россиянинг «Росатом» давлат корхонаси раҳбари мамлакатимизга ташриф буюрди. Унинг ташрифи ОАВ ва интернет сайтларида ёритилар экан, кўпчиликда бир савол ... жавоб йўқ, чунки бу ҳақда ҳеч қандай расмий хабар берилмади. Аммо «Росатом» раҳбарининг фикрича, Ўзбекистонда бемалол кичикроқ ҳажмда АЭС ...


Ўзбекистон Қувайтга 10 миллион долларлик ниқоб етказиб беради. 450 минглик маҳсулот юборилди\n10 Èþíü 2020 13:29 859\nЎзбекистон тўқимачилик корхоналарида ишлаб чиқарилган 2 миллион 200 минг дона қиймати 450 минг долларлик тиббиёт ниқоблари Кувайтга экспорт қилинди.\n“Ўзтўқимачиликсаноат” уюшмаси Fursan Al Khaleej компанияси билан 10 миллион долларлик ниқоб етказиб бериш бўйича шартнома имзоланган. Маҳсулотнинг дастлабки партияси буюртмачиларга майнинг охирида етказиб берилган эди. Навбатдагиси эса кеча махсус юк самолётида орқали жўнатилган.\nНиқоблар Қувайт ички ишлар вазирлиги буюртмасига биноан импорт қилинди. Ниқобларнинг бир қисми ушбу мамлакат соғлиқни сақлаш вазирлигига топширилади.\n“Импортни ташкил этиш тўғрисида қарор қабул қилишдан олдин биз турли мамлакатлар, шу жумладан, Хитой маҳсулотларини диққат билан ўрганиб чиқдик. Ўрганишимиз натижасида, аввало, бизни ўз сифати билан қониқтирган ўзбек маҳсулотларини танладик”, - деди Fursan Al Khaleej компанияси директори Жоҳид ал Атаиш.\nУнинг сўзларига кўра, ҳозирда улар Ўзбекистондан тиббиёт буюмлари - ниқоб, комбинезон, қўлқоплар ва бошқа ҳимоя воситаларини сотиб олиш учун навбатдаги буюртмани шакллантиришни бошлашган.\nЭслатиб ўтамиз, Ўзбекистонда 275 та корхона томонидан кунига 6 миллиондан ортиқ тиббий ниқоб ва 45 мингта ҳимоя комбинезонлари ишлаб чиқарилмоқда. 1,7 миллион дона ниқоб ва 1,2 миллион дона комбинезон гуманитар ёрдам сифатида жўнатилган, 13,4 миллион ниқоб эса экспортга йўналтирилган.\nНаманган вилояти тиббий ниқоблар ишлаб чиқариш бўйича республикада етакчилик қилмоқда. Ҳудудда ниқоблар ишлаб чиқарув 36 та корхона ишлаб турибди. Андижонда бу кўрсаткич 28, Тошкент вилояти ва Тошкент шаҳридда 26 ва 29 ни ташкил этади.


Ҳар йили дунёнинг турли мамлакатларида анъанавий тарзда ўтказилиб келинаётган халқаро Қуръони карим мусобақаларида диёримиздан етишиб чиқаётган иқтидорли қориларимиз юртимиз вакили сифатида қатнашиб келмоқда. Яқинда шу йилнинг 7-11 октябрь кунлари Қуръони каримни ёддан ўқиш ва тафсир қилиш бўйича Саудия Арабистони Подшоҳлигининг Маккаи мукаррама шаҳрида ўтказилган 39-Халқаро Қуръони карим мусобақаси бўлиб ўтди. Унда икки нафар вакилимиз – Тошкент ислом институти битирувчиси Сайдулло қори Тоҳиров ва “Кўкалдош” ислом билим юрти талабаси Абдулбасир қори Камолов иштирок этиб қайтишди.\nМазкур мусобақада дунёдаги 70 дан ортиқ давлатдан етук Қуръон ҳофизлари иштирок этиб, улар орасида вакилларимиз Қуръони каримнинг тўлиқ 30 порасини ва 15 порасини тажвид қоидаси билан ёддан ўқиб бериш йўналишида қатнашди.\nМусобақа қуйидаги 4 йўналишда ўтказилди:\nҚуръон каримни тажвид қоидаси билан тўлиқ ёддан ўқиб бериши билан бирга Қуръони каримдаги ояти карималарнинг тафсирини билиш.\nҚуръон каримнинг 30 порасини тажвид қоидаси билан ёддан ўқиб бериш.\nҚуръон каримнинг 15 порасини тажвид қоидаси билан ёддан ўқиб бериш.\nҚуръон каримнинг 5 порасини тажвид қоидаси билан ёддан ўқиб бериш.\nУшбу йўналишлардаги юқори уч ўринни қўлга киритган қориларга совринли мукофотлар топширилди. Қориларимиз ўз йўналишида ғолиб ўринлардан кейинги кучли ўнталикдан ўрин эгаллашди.\nВакилларимизга мусобақадаги иштироки тўғрисида ташаккурнома ёрлиғи тақдим этилди. Улар Саудия Арабистони сафари давомида Маккаи мукаррамада умра ибодатини адо этишди. Мусобақа ташкилий ҳайъати томонидан Маккаи мукаррама ва Мадинаи мунаввара шаҳарларидаги муқаддас қадамжоларга иштирокчилар учун зиёрат уюштирилди.\n5343 марта ўқилди\nДругие материалы в этой категории: « Рамзан Қодиров Мир Араб Олий мадрасасининг фахрий талабаси бўлди\tДин ҳамжиҳатликка ундайди »


Туркияда сўнгги ойларда 40 мингдан ортиқ киши қўлга олинди\n21:03 / 02.01.2017\nТуркияда 15 июлда содир этилган ҳарбий тўнтарув ҳаракатидан кейин бошланган тергов доирасида мамлакат суд органлари томонидан 41 326 нафар кишини ҳибсга олиш ҳақида қарор чиқарилган. Дастлаб 103 850 киши Фатҳуллоҳ Гулен террорчи оқимига алоқадорликда гумон қилиниб, қўлга олинган бўлган. Бу ҳақида Анадолу агентлиги хабар берди.\nТуркия адлия вазирлиги маълумотига кўра, тергов доирасида қўлга олинганларнинг 10 265 нафари уларнинг террорчи ҳаракатларга алоқадорлигини тасдиқловчи далилларнинг йўқлиги туфайли озод қилинган.\nОзод қилиниб, ўз лавозимига қайта тикланганлар орасида бир губернатор, тўрт нафар губернатор ёрдамчиси, 1 066 ҳарбий хизматчи, 583 нафар полиция ходими, икки маҳаллий бошқарув органи раҳбари, 158 судья ва прокурорлар, Судья ва прокурорлар олий кенгашининг (HSYK) икки аъзоси, бир Давлат кенгаши аъзоси ва саккиз нафар Туркия Олий суди ходими бўлган.\nТуркия маҳбуслар ҳарбий тўнтарув ҳаракати озод қилинганлар


Ўзбекистонда чиқаётган енгил автомобиллар сони ошди\nЖорий йилнинг биринчи чорагида Ўзбекистонда енгил автомобиллар ишлаб чиқариш ўтган йилнинг шу даври билан солиштирилганда 15,7 фоизга ошди. Бу ҳақда Ўзбекистон Республикаси Давлат статистика қўмитаси маълумот тарқатди.\nХабарларга кўра, GM Uzbekistan қўшма корхонаси 2014 йилнинг биринчи чорагида 52 782 та енгил автомобиль ишлаб чиқарган. Улардан 14 318 таси автомобилей Cobalt, 11 613 таси Nexia, 6496 таси Spark, 3369 таси Damas, 2830 таси Matiz, 1778 таси Captiva, 1048 таси Malibu, 273 таси эса Lacetti русумидаги автомобиллардир.\nБундан ташқари, қўшма корхона жорий йилнинг дастлабки уч ойи ичида 11 017 дона Chevrolet Gentra ҳамда 40 дона Chevrolet Orlando автомобилини ишлаб чиқарган. Эслатиб ўтамиз, GM Uzbekistan Chevrolet Orlando русумли автомобилни ишлаб чиқаришни шу йилнинг март ойидан бошлаган.\nДавлат статистика қўмитаси маълумотига кўра, автомобиль ишлаб чиқаришнинг шу кунда Ўзбекистон саноатидаги солиштирма ҳажми 18 фоизга етган, бу эса ўтган йилнинг шу давридаги кўрсаткичдан 2,7 фоизга кўпдир.


Маҳсулот коди: 851\nМаҳсулотни кўрганлар сони: 9428\nЯқинда Одилхон қори қўлимга бир китобнинг нусхасини тутқазиб, «Мана шу китобни ўқиб, тақриз ёзиб беринг», деди.\nКитобни ўқиб жуда таъсирландим ва Одилхоннинг ҳақига дуолар қилдим. Ҳасад ҳақида, унинг зарарлари, унинг давоси ҳақида батафсил маълумот берган. Чу кунгача ҳасад тўғрисида кўп китоблар нашр этилган бўлса-да, ушбу китоб ўзгача. Одилхон қори ҳасадни тўлалигича очиб берган. Хусусан, ҳасадгўйларнинг оқибати ёмонлик билан тугашини ҳаётий мисоллар билан ёритиб берилганлиги ҳасад ёмонлигини китобхоннинг тасаввурида гавдалантиради.\nМуаллиф: Одилхон қори Юнусхон ўғли\nНоми: «Эзгулик кушандаси»\nҲажми: 216 бет


Қарши шаҳри: ВИРУСГА ҚАРШИ ЧОРА-ТАДБИРЛАР КЎРИЛМОҚДА — Teleradio.uz\nҚарши шаҳри: ВИРУСГА ҚАРШИ ЧОРА-ТАДБИРЛАР КЎРИЛМОҚДА\nБарча оммавий-ахборот воситаларида коронавирус ҳақида хабар тарқалмоқда. Хуш, бу касалликнинг олдини олиш бўйича мамлакатимизда нима ишлар амалга оширилмоқда? Шу савол билан Қарши шаҳар санитария эпидемиология осойишталик маркази бош врачи Сардор Ражабовга мурожаат қилдик ва қуйидаги маълумотга эга бўлдик:\n— Шу кеча кундузда оммани хавотирга солаётган юқумли вируслардан бири бу коронавирусдир. Муассасамизнинг асосий вазифаларидан бири юқумли вируснинг кириб келишини олдини олиш ва керакли чора-тадбирларни кўришдан иборат. Айни пайтда ташкилотимиз томонидан комплекс чора-тадбирлар тузилган ва амалга оширилмоқда.\nБиринчи навбатда Қарши халқаро аэропортда санитар-карантин пункти ташкил қилинди. Пунктда 1 нафар врач, 2 нафар врачга ёрдамчи ходим бириктирилди. Аэрапортда қабул қилинаётган рейслар сони кўрсатилган жадвалга кўра, бир ҳафтада 11 та рейс қабул қилинади. Ҳар бир қабул қилинган рейсдан тушаётган йўловчиларни тепловизор ёрдамида тана ҳарорати ўлчанади ва ҳарорати бор-йўқлиги аниқланади. Бунда масъул этиб Қарши шаҳар тиббиёт бирлашмаси томонидан махсус врач бириктирилган. Мутахассис шубҳа пайдо бўлган беморни текшириб, керакли чораларни қўллайди. Шу кунгача республикамизда коронавирус билан оғриган бирор инсон аниқлангани йўқ.\nJamiyat / Mahalliy / Xabarlar\t04.02.2020


Тошкентда жамоат транспорти “корейсчасига” ҳаракатланади - Carzone.Uz\nТошкентда жамоат транспорти “корейсчасига” ҳаракатланади\nЖанубий Кореянинг LG CNS компанияси ҳамда Тошкент шаҳар ҳокимияти шаҳар жамоат транспортини бошқаришнинг TOPIS деб номланган янгича замонавий тизимини қўллашни режалаштирмоқда. Бу бошқарув тизими Сеул шаҳрида анчадан бери ишлаб келади, деб ёзмоқда Podrobno.uz.\nКорея пойтахтидаги TOPIS тизимида йўлдаги барча вазиятлар, жумладан стихияли фалокатлар ва КХДР билан уруш ҳам олдиндан кўзда тутилган. Айтиш керакки, кўп миллион одам яшайдиган Сеулда кундалик ҳаракатланишни ҳам ҳарбий ҳаракатга қиёсласа бўлади.\nTOPISнинг қароргоҳи Сеул мэриясида жойлашган. У ерга юзлаб камералар ва GPS орқали 450та йўл ва 3 мингта чорраҳага доир маълумотлар ва фотосуратлар келади. Тизим саккиз минг йўловчи автобусининг ҳаракатини назорат қилади. Йўлдаги тирбандликлар бир зумдаёқ TV, интернет ва мобил қурилмалар орқали сеулликларга етказилади. Йўлдаги қоидабузарликлар дарҳол аниқланиб, тегишли чора кўрилиши ҳам мазкур тизим зиммасидадир.\nТранспортни сеулча бошқарув тизими кўплаб шаҳарларда, жумладан Баку ва Олмаотада ҳам жорий этилган.\nКореяликлар пиёдалар учун йўлаклар қуришга ишқибоз. Эҳтимол, янги электрон тизим баҳона, Тошкентда ҳам пиёдалар йўлаги барпо этиш бошланиб кетиши мумкин.\nСеулдаги айрим йўллар тамоман беркитилиб, ўрнига пиёдалар юрувчи кўкаламзор йўлкалар қурилган. Мантиқан ўйлаганда ҳам бу тўғри амалдир. Шаҳар машиналар учун эмас, энг аввало одамлар учун. Қолаверса, шаҳарликлар ҳам тоза ҳаводан нафас олишга ҳақли.\nСеул ва Тошкентнинг яна бир ўхшашлиги бор. Бу шаҳарларда трамвай хизматидан воз кечилган. Трамвайлар кўчада жуда кўп жойни банд қилади.\nҲозир сеулликларнинг кўпчилиги автобусда юришни маъқул кўради. Мегаполисдаги автобуслар тўрт гуруҳга бўлинган ва ҳар бири ўз ранги билан фарқланади. Автобусларнинг йўналиши ҳам ранги билан ажралиб туради.\nУшбу тажриба вақти келиб Тошкентда ҳам қўлланиши мумкин.\n#жамоат транспорти#автобус#янги технология


Шаъбон ойининг ўн бешинчи кечасида қоим бўлиб, кундузи рўза тутганлар бидъатчи бўладими!? – Nasihat.uz\nФазоилул аъмол, тарғиб ва тарҳиб борасида ўта заиф бўлмаган ҳадисларга амал қилиш\nБароат кечасида қоим бўлиш ва кундузида нафл рўза тутишнинг асли борми?\nБаъзиларнинг усул-қоидаларини уламоларнинг гаплари муқобилига қўйганимизда у эътиборсиз бўлиб қолади.\nМашҳур “Сунан” соҳиби имом Абу Довуд раҳматуллоҳи алайҳ: “Агар муҳаддис бирор боб борасида заиф ҳадисдан бошқасини топа олмаса, уни тахриж қилади”, деган.\nБаъзилар уламолар заиф ҳадисга амал қилганликлари учун уларни ҳақоратлаб, адашганликда айблайдилар. Улар ўзларига мухолиф бўлганларни бидъатчилар, дейишади.\nАслида-чи? Аслида уларнинг ўзлари усулда ҳам, фуруъда ҳам бидъатчидирлар. Улар ўзларидан бошқа бирор киши айтмаган гапларни ҳам айтмоқдалар.\nМайли, фараз қилайлик, Шаъбон ойининг ўн бешинчи кечасида қоим бўлиб, кундузги рўзасини тутиш бўйича бирор заиф ҳадис ҳам, набавий буйруқ ҳам келмаган. Лекин муайян бир кечанинг қиёми ва кундузининг рўзасини (суннат демаган ҳолда) хослаб олган киши бидъатчи, Қуръон ва суннатга қарши чиқувчи бўладими?!!\nАгар шундай бўлса, бунга бирор таъвилни эҳтимол қилмайдиган очиқ-ойдин бир далил керак. Бундай далил эса ҳаргиз топилмайди.\nАгар саволимизга: «Йўқ, бундай эмас», деган жавоб бўлса, мана шу асли ҳақиқат ва тўғридир. Бу билан улар ўзларига қарши ўлароқ, даъволарида бидъатчи эканини тан олган бўладилар.\nИмом Ғаззолий “Иҳё улумид дин” асарининг “Таомланиш одоблари” китобида айтади: “Расулуллоҳ соллаллоҳу алайҳи васалламдан кейин пайдо бўлган ҳар қандай иш ҳам қайтарилган эмас. Балки қайтарилгани собит суннатга зид ва иллати турган шаръий ҳукмни амалдан қолдирадиган бидъатдир. Ҳатто, баъзи ҳолатларда агар сабаблар ўзгарадиган бўлса, баъзи амалларни янгитдан пайдо қилиш вожиб бўлиб қолади».\nҲофиз ибн Ҳажар Асқалоний раҳматуллоҳи алайҳ Фатҳул Борий асарида бундай дейди: “Масаланинг асли шуки, агар янги пайдо қилинган иш шаръан яхши саналган бирор асл-қоиданинг остига кирадиган амаллардан бўлса, у ҳасанадир. Агар у шаръан қабиҳ саналган бирор асл-қоиданинг остига кирадиган амаллардан бўлса, у ёмондир. Аммо иккисига ҳам дохил бўлмаса, унда у беш қисмли бидъатнинг мубоҳ бўлган турига киради».\nИмом Қурофий Моликий устози имом Изз ибн Абдуссаломга эргашган ҳолда бидъат беш қисмга бўлинишини айтган. Буни имом Шотибий “Иътисом”да нақл қилиб келтирган.\nҲадис ва Ислом тарихи кафедраси ўқитувчиси А. Ғиёсов таржимаси\n← КОРОНАВИРУС. Руҳшунос олимлардан муҳим тавсиялар\nУсмон розияллоҳу анҳунинг саховати →


Ўзбек Coca Cola‘си 20 ёшда! Завод қандай ишлайди? - Халқ сўзи\nЎзбек Coca Cola‘си 20 ёшда! Завод қандай ишлайди?\n20:02 11 Август 2018 Иқтисодиёт\nБугун “Cocа-Cola Ichimligi Uzbekiston, LTD” қўшма корхонаси ишга туширилганига 20 йил тўлди. Шу муносабат билан пойтахтимизнинг Бектемир туманида жойлашган ушбу корхонага медиатур ташкил этилди.\nМега завод ҳудудига кирар экансиз, эътиборингиз дастлаб унинг меъморчиликнинг замонавийлик ва миллийлик уйғунлигида яратилган кўркам қиёфаси тортади. Ичкарида эса тўхтовсиз ишлаётган энг сўнгги технологиялардан кўз узолмайсиз. Ахир, бу ерда кўпчилик севиб истеъмол қиладиган ичимликлар ишлаб чиқарилмоқда.\nҚўшма корхона бош директори Анвар Хаджиевнинг айтишича, бугун 800 ортиқ киши меҳнат қилаётган жамоа учун қўшалоқ байрам. Чунки “Cocа-Cola” брендининг юртимизда фаолият бошлаганига ҳам роппа-роса 25 йил тўлди.\nКорхона иш бошлаган дастлабки пайтда соатига 65 мингта 3 номдаги маҳсулот тайёрланар эди. Айни пайтга келиб, олтита линияда соатига 145 мингдан ортиқ, 9 номдаги ичимликлар ишлаб чиқариляпти. Бошқача айтганда, юртимиз истеъмолчиларига бир йилда 503,2 миллион литр чанқовбосди ичимликлар етказиб берилмоқда.\n— Корхона қувватини ошириш, янги линияларни ишга тушириш доимий эътиборимиз марказидаги масаладир, — дейди корхона бош директори ўринбосари Умар Турдиев. — Шу мақсадда 2018 йилнинг ўтган даврида 2 миллион 180 минг АҚШ доллари миқдорида инвестиция жалб этилди. Устувор режага кўра, йил охирига қадар 2 та янги линия фойдаланишга топширилиб, 100 га яқин қўшимча иш ўринлари яратилади.\nЖурналистларга асосий хом ашё — сувдан оқилона фойдаланиш, ресурс тежамкор ҳамда экологик тоза технологияларни амалиётга жорийэтиш бўйича олиб борилаётган ишлар, янги лойиҳалар ҳақида батафсил маълумот берилди.\nБугунги сана муносабати билан ишлаб чиқарила бошланган янги маҳсулот — қайноқ усулда қадоқланаётган янги таъмдаги чойнинг тақдимоти ҳам ўтказилди.\nҲасан Пайдоев олган суратлар


Ҳафта айланиб яна сизлар билан юзлашганимдан мамнунман. Суҳбати чор – анда мазза бор, дейишади. Сизлар эса юз мингларсиз. Шунча одам билан бир вақтнинг ўзида суҳбатдош бўлиш завқига ноил бўлишнинг ўзи ҳам бир саодат. Сиз яхши бўлганингиз учун ëндошаман. Яхшига ëндош – ëмондан қоч, дейишади-ку.\nЭнди билдим замонанинг озганин,\nЁмонлар яхшидан қоча бошлади.\nҚайтиб баднасллар аслзодадан,\nПисанд этмай, тўрга кеча бошлади.\nОдамзод қизиқ. Масалан, узоқ вақт Россияда ишлаб юрган одам коронавирус пайтида Ўзбекистонга келсам, деди. Чартер рейсдан минг машаққат билан жой олган бу одам Ўзбекистонга ҳам келди. Не ажабки, уни текширишса, коронавирусга чалинибди. Контейнер касалхонага жойлаштиришди. Сал ўтмай, бу одамни контейнер касалхонаси палатасида шифтга осилган ҳолда топишди.\nУ одам туғилди, меҳнат қилди, азоб чекди ва ўлди. Балки у ким биландир дардлашмоқчи бўлгандир. Кимгадир ҳасратини айтмоқчи бўлди, аммо айта олмади. Чунки унинг телефони олиб қўйилган эди. Нафақат унинг, контейнер касалхонадаги бошқа касалларнинг ҳам.\nНега уларнинг телефони олиб қўйилганини мантиқ билан изоҳлаш қийин. Зотан, телефонда гаплашсангиз, короновирус юқмайди.\nКонтейнер касалхона ҳарбий сир эмас. Одамни мулоқотдан маҳрум қилиб ўлимгача олиб борган мулозимларда ҳеч бўлмаса виждон азоби бормикин!?\nУмуман, одам ижтимоий мавжудот. У нафақат ўз дардини, балки ўзгалар дардини ҳам гапиришни истайди. Узоқ йўлдан келган йўлчига еб ичганинг қизиқ эмас, нима кўрганингни гапириб бер, дейишади.\nОдам кўрганини гапирар экан, баъзан таънаю дашномлар нишонида қолади. Баъзан одам шундай даҳшат нарсаларни кўради.\nКўрганини айтса, уни ўлдиришлари ҳам мумкин. Айтсам ўлдурурлар, айтмасам ўлам, дейишган каби.\nБаъзан ҳақиқатни гапирган одамни ғийбат қилди, дейишади. Ғийбат билан ахборотнинг фарқини дунë кўрган журналист Ибрат Сафо яхшигина таҳлил қилибди.\n«Ғийбат ва жамоатчилик муҳокамаси ўртасидаги ФАРҚ ҳақида яна бир эслатай, дедим.\nАйтайлик, маҳаллангиздаги қўшни уйда яшовчи Маънавиятхон нариги маҳалладаги Маърифатбек билан юради. Икковининг ҳам оиласи бор. Агар сиз билан биз буни ўзаро чойхонада ё интернетда очиқчасига муҳокама қилсак, бу – ғийбат. Бу фақат уларнинг ўзи ва оиласига тааллуқли масала. Ортидан гапиришга ҳаққингиз йўқ.\nМаҳаллангиз бошида турадиган Бахтишўр ака ўғлини уйлантиргач, кўчанинг бошига уйига қўшиб яна икки хона солди. Энди сиз ва қўшниларингиз торайган кўчадан ўтолмай хунобсиз. Ариқлар ҳам тўсилиб қолди. Сиз бу ҳақида қўшнилар билан гаплашсангиз, бу – жамоатчилик муҳокамаси. Ғийбат эмас. Чунки Бахтишўрнинг бу иши бутун маҳалла ҳаётига таъсир қилди. Гапиришга ва ҳатто чора кўришга/ундашга ҳақлисиз.\nШаҳар ҳокими Яллама Ёримова эри билан ажрашди. Яллама опани бу аснода муҳокама қилиш – ғийбат. Бу унинг шахсий ҳаёти. (Ўзи эри – Уриб Ёримов аблаҳ эди. Майли, ғийбатга берилмайлик.)\nЭнди ҳоким Яллама опам жаҳли чиққаниданми ё зерикибми, ядершиклар тайёрлайдиган олий мактаб очмоқчилар. Унинг бу қарорини ва ядровий физикага қанчалар алоқаси борлигини муҳокама қилиш – жамоатчилик муҳокамаси. Чунки унинг мактаби тайёрлаган ёмон ядершиклар қўлида қоладиган атом станцияси портласа, бутун авлодингиз асфаласофилинга равона бўлади. Шундай экан, бу ғийбат эмас, жамоатчилик муҳокамаси.\nДарвоқе, Асфаласофилин акани эсдан чиқармайлик. Унинг катта ўғлининг ақли ожиз. Ногирон. Буни муҳокама қилиш – ғийбат.\nЛекин Асфаласофилин ака – бош вазир ўринбосари. У иккинчи ўғлини Швейцарияга хусусий мактабга юборди. Унинг бу ишини ва давлат маоши билан шундай қиммат мактабга пулни қаердан олганини муҳокама қилиш – жамоатчилик муҳокамаси. Ғийбат эмас. Чунки у сиз тўлаётган солиқларни ўғирлаётган бўлиши мумкин.\nҒийбат ва жамоатчилик муҳокамасини ажратолмасликни тушунса бўлади – жамиятимиз учун бу янги нарса. Ўзбекчиликка ҳам тўғри келмаслиги мумкин. Лекин агар кимдир бундай жамоатчилик муҳокамасини бошласа, уни ғийбатда айблашга ҳақимиз йўқ. У сиз ҳақингизда ҳам қайғураётган бўлиши мумкин».\nИбрат Сафо ëзган ибратли гапдир бу. Бирни кўриб фикр қил, мингни кўриб шукр қил. Шу ўринда «Элтуз» жамоаси таътилга чиқиши ҳақида эслатмоқчиман. Ҳатто қассоблар ҳам муайян муддатдан сўнг танаффус қилар экан. Бизнинг кичик жамоа ҳам бир муддат тин олишни истади. Ваъз охирида закий шоир Асқар Маҳкам мисраларини ўқисам.\nКулфат итлари сур тортган кечада\nдеворларни егач оч қумурсқалар.\nБир сағир Ватанни тутиб елкада\nқаён кетяпсан, Асқар…\nАсқар Маҳкам ичида нима бўлса айтиб борса келмас жойга кетди. «Элтуз» жамоаси эса ичидаги бор гапни айтиш олдидан тин олишга қарор қилди. Худди камон ўқи отилишдан олдин орқага тортилган каби. Жамоамиз сиз билан мулоқотни бир ойдан кейин давом эттиради.\nЯна сиз билан юзлашамиз.\ndata-title="РТдан ваъз: Бор гапни айтиб ташлашдан олдин…" data-description="<!-- wp:paragraph --> <p>Ҳафта айланиб яна сизлар билан юзлашганимдан мамнунман. Суҳбати чор - анда мазза бор, дейишади. Сизлар эса юз ..." data-image="https://eltuz.com/wp-content/uploads/2020/07/SnapShot4.jpg" data-url="https://eltuz.com/video/214516/" data-services="facebook,odnoklassniki,twitter,telegram" data-counter="ig">\n2005 йилнинг 13 майда «акрамийлар» деб аталган гуруҳ вакиллари Андижонда ҳарбий қисмга ҳужум қилиб, қуролларни қўлга киритишган. Кейин улар ...\nДилобар Эркинзода: «Мендан судья Низом Рустамов 20 минг доллар пора сўраган»\nПрезидент Мирзиёев 13 июн кунги чиқишида Ўзбекистон адлия тизимида авж олган порахўрлик муаммосини кўтарди. «Прокуратуранинг 70 фоизини ишдан олиб ...\n30 октябр 2018\nПахта теримига оид мажлисни ёритмоқчи бўлган журналист қамалди\n«Хоразм ёшлари» газетаси муҳаррири ўринбосари, 47 яшар журналист Давлатназар Рўзметов 29 октябрь куни Қўшкўпир тумани ҳокимлиги биносида пахта сафарбарлигига ...


Fevral 2018 – "Sharq yulduzi" – "Звезда Востока"\nМамлакатимиз мустақилликка эришгач, Қорақалпоғистон халқи ижтимоий-сиёсий, иқтисодий-маърифий ва маънавий-маданий ҳаётида туб бурилишлар юзага келди. Бинобарин, бадиий тизимда, айниқса, миллий романнависликда сўз, ижод ва эътиқодга муносабат жиддий янгиланди. Бунинг натижаси ўлароқ мавзу, ғоя ва тарихий ҳақиқатни ўзгача ўлчамларда баҳолаш тарзи теранлашди. Айнан 90-йилларнинг биринчи ярмида майдонга келган Тўлепберган Қаипбергановнинг “Нариги дунёга – отамга мактублар”, Ҳусниддин Ҳамидовнинг […]\nҲаёт ҳақиқатларини образлар орқали бадиий ҳақиқатга айлантиришда санъатнинг бошқа турларига қараганда адабиёт анча фаол. Шунингдек, инсонларнинг ҳаётга, жамиятга қарашларини шакллантиришда, дунёни идрок этишда ҳам адабиёт санъатнинг бошқа турларидан алоҳида ажралиб туради. Бинобарин, инсонлар ҳаётига, дунёқарашига, тафаккури ва туйғуларига улкан янгиланишлар олиб кирган истиқлол даври қорақалпоқ адабиёти олдинги давр, аниқроғи шўро даври адабиётидан жиддий фарқланади. Адабиёт […]\nҲикоя Саратон касаллиги дейишди. У эси оғиб қолгандек бир нуқтага термилиб ўтирди, ўтирди. Касалхонанинг сим каравотига тикилди. Қолган бир ҳовучгина умри ҳам шундай хоналарда, касалхонама-касалхона, докторма-доктор сарсон бўлиб, азобу оғриқлар ичида ўтишини, кун ўтган сайин заҳа еб, ингичкалашиб бораётган ипдек умидларини узолмай у ёқдан-бу ёққа зир югурадиган ота-онаси-ю яқинларини, охирида қўлидаги қушини учириб юбориб умидсиз […]\nҚисса Чироқ ўчган заҳоти ҳужра зулматга чулғанди. Қизиқ! Деразадан на шамол, на тўзон, на иссиқ, на совуқ кира олади. Лекин қоронғилик кира олади. Ўзи билан бирга қўрқувни ҳам етаклаб киради. Кундузи бирортаси ҳам ёдга тушиб, кўз олдида эласламайдиган қўрқинчли алланимабалолар пайдо бўлади. Ҳужрада кўзингни очиб ётасанми, юмиб ётасанми, барибир, номини билмайдиган, жисмини сўзда ифодалаб ёки […]\nЭлобод Салом, Устюрт! Осиёнинг Танҳо Бепоён дашти, Каспий билан Орол аро Чексиз майдон – Кенглик гашти. Ёзда қайнаб, манзил кўзлаб, Катта карвон тортган дашт. Тўрғай сайраб, бўта бўзлаб, Дил ноласи ортган дашт. Қиш. Қаҳратон аёз, бўрон Аждаҳодай пишқирар. Шарқдан Ғарбгача бепоён Эримайин қор ёғар. Кўклам фасли, Устюрт сени Танимайин қоламан. Ўтмишингни ўйлаб, […]\nҲикоя Чингизхон уч ўғли – Жўжихон, Чиғатойхон ва Ўктойхонларни Хоразмни ишғол этиш учун улкан қўшин билан жўнатганига ҳам, мана, етти ой бўляпти. Ғалабадан эса ҳамон хабар йўқ. У ўзини безовта қилаётган бу муаммо хусусида тун бўйи ўйлайвериб толиқди, фақат тонг отиш арафасидагина бир соатлар чамаси ором олгач, уйғониб, ўзининг хос ўтовидан ташқарига чиқди. Хоннинг елкасига […]\nКўнгил қушим Ўйлар – менинг кўнгил қушим, Кўкка учиб, чарх урар. Ўйлар – менинг ўнгу тушим, Яшин каби барқ урар. Ўйлар мени ўзгалардан Кўрсатади айириб. Ўйлар менинг кўзларимдан Таралади ёйилиб. Ўйлар менинг қувончимдир, Қувонганим яхшироқ. Ўйлар менинг юпанчимдир, Юпанганим яхшироқ. Ўйлар – менинг бугун, эртам, Келажагим тотлироқ. Ўйлар баъзан келмас, эркам, Келса, […]\nFevral 2, 2018 Fevral 2, 2018 Шарқ юлдузи\nЭски гап бу: кўзда ёши Дарё бўлиб бир банда, Кунда узра ёлғиз боши Кесилай деб турганда. Жаллод қўлга болта олар, Ивирсинар… шу они Бир ёш йигит елиб келар, Оҳи чулғаб дунёни. Бошин қўйиб кундага, дер: “Мени чопгил, эй жаллод!” Шериги дер: “Мени ўлдир! Усиз менга йўқ ҳаёт!” Иккиси ҳам қўрқмас, ботир, Иккиси ҳам аломат. Жонни […]\n“Бизнинг ҳавас қилса арзийдиган буюк тарихимиз бор. Ҳавас қилса арзийдиган улуғ аждодларимиз бор. Ҳавас қилса арзийдиган беқиёс бойликларимиз бор. Ва мен ишонаман, насиб этса, ҳавас қилса арзийдиган буюк келажагимиз, буюк адабиётимиз ва санъатимиз ҳам албатта бўлади”. Президентимиз Шавкат Мирзиёевнинг ушбу сўзларида қатъий ишонч бежиз янграмаган. Қорақалпоғистонда тарихий обидалар ва зиёратгоҳлар жуда кўп. Улар қаторида Беруний […]\nЯхшироқ Оқ буғдойи туриб сули сепгандан, Тоза шоли туриб курмак эккандан, Бекор қирқ кун қайғу-ҳасрат чеккандан Тан соғлиқда бир кун хандон яхшироқ! Дунёга чиқдингми – бахтинг очилса, Душманларинг оёғингга бош урса, Ёв бўйсуниб, икки қўлин қовширса, Кўз олайтиргандан чандон яхшироқ! Туғилдингми – хизмат қилгин эл учун, Жонингни аяма элда […]


ЎзА - Ёшлар ижод саройида “Ҳикматлар олами” I республика хаттотлик фестивали бўлиб ўтмоқда\n01.02.2018 18:12 Чоп этиш версияси\nЁшлар ижод саройида “Ҳикматлар олами” I республика хаттотлик фестивали бўлиб ўтмоқда\nЎзбекистон Республикаси халқ усталари, ҳунармандлари ва мусаввирлари “Ҳунарманд” уюшмаси томонидан ташкил этилган фестиваль очилишида ҳунармандлар, дипломатик корпус ва кенг жамоатчилик вакиллари, санъаткорлар ва оммавий ахборот воситалари ходимлари қатнашди.\nХаттотлик арабча “ҳуснихат ёзувчи” деган маънони билдириб, ёзув (хат) санъати, китоб кўчириш ҳамда меъморий иншоотлар, бадиий буюмларнинг китобатларини яратиш касбини англатади. Шарқ халқларининг узоқ асрлик тарихида яратиб қолдирган маданий меросида хаттотлик ва китобат санъати алоҳида ўрин эгаллаган. Китоб босиш йўлга қўйилгунга қадар қўлёзма китоб тайёрлаш, уларнинг нусхаларини кўпайтириш (матн кўчириш) билан хаттотлар шуғулланган.\nФестиваль доирасида юздан ортиқ хаттот ва ҳунарманднинг ижодий ишлари намойиш этилди. Тақдим этилган хаттотлик ишлари ҳайъат томонидан юқори баҳоланиб, иштирокчилар “Энг моҳир хаттот”, “Янги ёзув турини яратган энг моҳир хаттот”, “Амалий санъат асарларида хаттотлик намуналаридан фойдаланган энг моҳир ҳунарманд”, “Энг ёш хаттот”, “Настаълиқ хати бўйича энг моҳир хаттот”, “Сулс хати бўйича энг моҳир хаттот”, “Девоний хати бўйича энг моҳир хаттот”, “Қуръон хаттотлиги”, "Меъморий хаттот" каби номинациялар бўйича диплом ва эсдалик совғалар билан тақдирланди.\n– “Ҳикматлар олами” хаттотлик фестивалининг ташкил этилиши катта илмий ва амалий аҳамиятига эга, – дейди "Меъморий хаттот" номинацияси ғолиби Ислом Маматов. – Чунки тадбирнинг биринчи бор ўтказилиши юртимизда бу санъат бўйича изланишлар олиб бораётган тадқиқотчилар ва хаттотларга бўлган катта эътибордир. Яна бу бизнинг узоқ кутилган орзуларимиз рўёби ҳам. Шоир ва мутафаккир Юсуф Хос Ҳожибнинг «Қутадғу билиг» («Саодатга йўлловчи билим») асарида шундай мисралар бор: «Битиб қўймаса эди доно қалами, қоронғу қолар эди мозий олами». Бу ҳикматли мисра айнан хаттотларга берилган юксак баҳодир.\n– Касбим муҳандис. Етмиш саккиз ёшдаман, – дейди самарқандлик хаттот, "Қуръон хаттотлиги" номинацияси ғолиби Шавкат Истамов. – Бобом, ота-онам хаттотликдан яхши хабардор эди. Хаттотликка қизиқишим болалигимда пайдо бўлган. Паҳлавон Маҳмуд, Умар Ҳайём, Рўдакий каби улуғ шоирларнинг ижод намуналарини араб имлосида ёзиб, китоб қилдим. Қуръони каримни беш нусхада кўчирдим. Хаттотлик – улуғ иш. Негаки, бизнинг тарих ва маънавий меросимиз шу санъат орқали намоён бўлади. Буни ёшларимиз билиши ва ўрганиши зарур.\nКўнгилга хуш ёқувчи куй-қўшиқлар ва ўқилган шеърий таърифу тавсифлар барчага кўтаринки кайфият бағишлади. Илк бор ва ўзига хос тарзда ўтказилаётган хаттотлик фестивали жорий йилнинг 3 февралига қадар давом этади.


Бразилиядаги обсерватория Тошкент обсерваториясининг собиқ директори номи билан аталди\n19:29 / 05.08.2015\nБразилиядаги обсерватория Тошкент обсерваториясининг собиқ директори Александр Постоевнинг номи билан аталди.\nБу ҳақда Ўзбекистон Фанлар академиясининг Астрономия институти директори Шуҳрат Эгамбердиев маълум қилди.\nХарьков ва Ленинград университетлари битирувчиси Александр Постоев 1928 йилда Тошкентга кўчиб ўтган. 1930 йилдан Тошкент обсерваториясида директорнинг илмий ишлар бўйича ўринбосари, 1935 йилдан директор лавозимларида ишлаган. Шу йилнинг ўзида физика-математика фанлари номзоди ва Халқаро астрономик иттифоқ аъзоси бўлган.\n1936 йил 20 майдан 1939 йил 12 июнгача сиёсий таҳқирловлар сабабли ахлоқ-тузатиш лагерларида озодликдан маҳрум этилган. 1943 йилда Собиқ иттифоқни тарк этган. 1945 йилдан германияда яшаган. 1945-1945 йиллар давомида БМТнинг қочоқлар ташкилотлари билан ҳамкорлик қилган. 1952 йилда Бразилияга миграция қилган ва бу ерда Сан-Паулу обсерваториясида ишлаган. Айнан шу обсерватория унинг номи билан аталди.